**Návrh zmluvy**

Evidenčné číslo Objednávateľa:

Evidenčné číslo Zhotoviteľa:

**Zmluva o dielo**

uzatvorená v zmysle ustanovenia § 536 a nasl. zákona č. 513/1991 Zb. Obchodný zákonník v znení neskorších predpisov (ďalej aj „Obchodný zákonník“) medzi zmluvnými stranami:

Objednávateľ:

Názov: Združenie obcí Veselé ČOV

Sídlo: Obecný úrad Veselé 346, Veselé

Zastúpený: Viera Šipková

IČO: 42298296

DIČ:

Bankové spojenie:

IBAN:

e-mail:

(ďalej len **„objednávateľ“**)

Zhotoviteľ:

Názov:

Sídlo:

Oprávnený konať:

IČO:

DIČ:

IČ DPH:

e-mail:

Bankové spojenie:

IBAN:

Zapísaný:

(ďalej len **„zhotoviteľ“**)

**PREAMBULA**

Objednávateľ **Združenie obcí Veselé ČOV** má záujem o uskutočnenie stavebných prác na vybudovanie splaškovej kanalizácie a ČOV, vypracovanie dokumentácie skutočného vyhotovenia stavby, porealizačné geodetické zameranie, vypracovanie manipulačných a prevádzkových poriadkov.

Cieľom je uskutočnenie stavebných prác na vybudovanie splaškovej kanalizácie a ČOV, vypracovanie dokumentácie skutočného vyhotovenia stavby, porealizačné geodetické zameranie, vypracovanie manipulačných a prevádzkových poriadkov.

Objednávateľ a zhotoviteľ uzatvárajú medzi sebou v zmysle ustanovenia § 536 a nasl. zákona č. 513/1991 Zb. Obchodný zákonník v znení neskorších predpisov, § 66 ods. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a zákona č. 254/1998 Z. z. o verejných prácach v znení neskorších predpisov túto zmluvu o dielo.

Objednávateľ a zhotoviteľ uzatvárajú medzi sebou v zmysle ustanovenia § 536 a nasl. zákona č. 513/1991 Zb. Obchodný zákonník v znení neskorších predpisov, § 66 ods. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a zákona č. 254/1998 Z. z. o verejných prácach v znení neskorších predpisov túto zmluvu o dielo.

Zmluvné strany uzatvárajú túto Zmluvu o dielo v súlade s výsledkom verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „**zákon o verejnom obstarávaní**“) na predmet zákazky „**..........................**“, zverejnenej vo Vestníku verejného obstarávania číslo ............ zo dňa ............... pod značkou ................, **realizovanej ako nadlimitná zákazka** (ďalej len „**súťaž**“).

Zhotoviteľ berie na vedomie, že plnenia, ktoré poskytuje na základe tejto zmluvy tvoria súčasť projektu č. NFP310010BXF4 - Borovce, Rakovce, Veselé , Dubovany - dobudovanie verejnej kanalizácie, Veselé - rekonštrukcia a dostavba obecnej ČOV**.**

Zhotoviteľ berie na vedomie, že plnenia poskytované zo strany zhotoviteľa podľa tejto zmluvy budú financované objednávateľom z prostriedkov buď z Envirofondu, MŽP SR, MIRRI SR alebo štátneho rozpočtu a vlastných zdrojov kupujúceho. Vzhľadom na charakter financovania realizácie tejto zmluvy zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii projektu.

Zhotoviteľ vyhlasuje, že je právnickou osobou odborne spôsobilou na vykonanie predmetu zmluvy uvedeného v Článku II. tejto zmluvy, a to v zmysle príslušných platných všeobecne záväzných právnych predpisov a technických noriem Slovenskej republiky.

Zhotoviteľ vyhlasuje, že nedá do zálohy a ani nepostúpi svoju pohľadávku vzniknutú z tohto právneho vzťahu na akúkoľvek tretiu osobu.

Objednávateľ a zhotoviteľ (ďalej spoločnej aj ako **„zmluvné strany“**) vzájomne prehlasujú, že sa presvedčili o identite druhej zmluvnej strany a že označenie zmluvných strán uvedené v záhlaví tejto Zmluvy o dielo zodpovedá aktuálnemu stavu zapísanému v príslušnom registri.

**Zmluvné strany** sa dohodli podľa § 536 a nasl. zákona č. 513/1991 Zb. Obchodný zákonník v znení neskorších predpisov na uzavretí tejto Zmluvy o dielo (ďalej len „**ZoD**“ alebo „**zmluva**“) za nižšie uvedených podmienok:

**Článok I.**

**ZMLUVNÉ STRANY**

Osoby oprávnené konať za zmluvné strany vyhlasujú, že sú oprávnené túto zmluvu podpísať a k platnosti zmluvy nie je potrebný podpis inej osoby.

* 1. Zástupcovia pre veci technické (stavebný dozor a/alebo stavbyvedúci) sú oprávnení konať len vo veciach technických a nie sú oprávnení dohodnúť zmenu zmluvy.
     1. Zástupcom objednávateľa, povereným riešením technických problémov, kontrolou vykonaných prác a predbežným prerokúvaním zmien a doplnkov diela v súlade s predchádzajúcim bodom (ďalej len ako „stavebným dozorom “) je:

Názov/meno:

Sídlo/adresa trv. pobytu

IČO:

Oprávnený konať:

Tel:

E-mail:

Ak nie je v zmluve uvedené inak, stavebný dozor je oprávnený vykonávať rozhodnutia, týkajúce sa:

* pozastavenia alebo odloženia vykonávania stavebných prác alebo ich častí,
* odstránenia alebo náhrady materiálov a prác, ktoré nie sú v súlade s podmienkami zmluvy,
* odsúhlasenia zmien oproti projektovej dokumentácii, za podmienky dodržania rovnakej kvalitatívnej úrovne a zachovania, resp. zníženia ceny,
* vylúčenia pracovníka/ov zhotoviteľa, ktorý/í hrubým spôsobom porušuje/jú právne predpisy a nariadenia platné pre realizáciu diela, zo staveniska,
* rozsah výkonu stavebného dozoru objednávateľa v zmysle prílohy č. 5 sadzobníka spoločnosti UNIKA s.r.o. z roku 2021.

* + 1. Zástupcom zhotoviteľa, povereným riadením a koordináciou stavebných prác a iných činností súvisiacich s realizáciou diela (ďalej len „**stavbyvedúci**“) je:

Meno a priezvisko:

Tel.:

E-mail:

* + 1. Objednávateľ je oprávnený predložiť zhotoviteľovi zoznam poverených osôb, ktoré sú oprávnené vstúpiť na stavenisko na nevyhnutný čas, a to najmä počas kontrolných dní, mimoriadnych kontrolných dní, bežných kontrol a porád. Objednávateľ predloží zoznam oprávnených osôb elektronicky prostredníctvom e-mailu uvedeného v záhlaví tejto zmluvy zhotoviteľovi najneskôr do 7 (siedmich) pracovných dni po odovzdaní staveniska. Objednávateľ je oprávnený v prípade potreby aktualizovať zoznam oprávnených osôb, ktorý bezodkladne predloží elektronicky prostredníctvom e-mailu zhotoviteľovi.

**Článok II.**

**PREDMET DIELA**

* 1. Zhotoviteľ sa zaväzuje vykonať za podmienok stanovených v tejto zmluve všetky práce a dodávky pre uskutočnenie diela:

**„Borovce, Rakovice, Veselé, Dubovany - dobudovanie verejnej kanalizácie, Veselé - rekonštrukcia a dostavba obecnej ČOV“** (ďalej len „dielo“)

* 1. Predmetom plnenia na základe tejto zmluvy je odvedenie splaškových odpadových vôd z obcí Borovce, Rakovice, Veselé, Dubovany cez vybudovanú splaškovú kanalizáciu na existujúcu ČOV Veselé. Projekt rieši aj rekonštrukciu a dostavbu ČOV Veselé a vyvolanú prekládku 22 kV vedenia.
  2. Miestom realizácie diela je katastrálne územie obcí Borovce, Rakovice, Veselé, Dubovany.

Podrobný opis predmetu zákazky a jeho technická špecifikácia je uvedený v technickej správe (TS) projektovej dokumentácie v stupni realizačného projektu z 09/2017.

* 1. Predmet zmluvy bude zhotovený v rozsahu podľa :

1. Projektovej dokumentácie:

Názov stavby: BOROVCE, RAKOVICE, VESELE, DUBOVANY – Dobudovanie verejnej kanalizácie, Veselé - rekonštrukcia a dostavba obecnej ČOV

Miesto stavby: Borovce, Rakovice, Veselé, Dubovany

Autor projektu: Dr. Ing. Karol Kratochvíl

Zodpovedný projektant: Ing. Marián Papp

Vypracoval: Ing. Marián Papp

Dátum: 09/2017

1. Výkazom výmer,
2. Zadávacími podmienkami objednávateľa obsiahnutými v zverejnených súťažných podkladoch v rámci procesu verejného obstarávania,
3. Ponukou zhotoviteľa predloženou v súťaži,
4. Časovým harmonogramom stavebných prác,
5. Projektom organizácie výstavby,
6. Stavebným povolením a podmienkami v ňom uvedenými.
   1. Dielo bude ďalej zhotovené v súlade so špecifickými podmienkami zákona č. 50/1976 Zb. Zákon o územnom plánovaní a stavebnom poriadku (stavebný zákon) v znení neskorších predpisov. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády č. 391/2006 Z. z. o minimálnych bezpečnostných a zdravotných požiadavkách na pracovisko.
   2. Zhotoviteľ potvrdzuje, že sa oboznámil s rozsahom a povahou diela, oboznámil sa s projektovou dokumentáciou a výkazom výmer, že sú mu známe všetky technické, kvalitatívne, kvantitatívne a iné podmienky nevyhnutné k realizácii diela (vrátane prípojných miest) a že disponuje takými personálnymi, odbornými a materiálnymi kapacitami a odbornými znalosťami, ktoré sú na realizáciu diela nevyhnutné.
   3. Zhotoviteľ zrealizuje dielo v súlade so súťažnými podkladmi danými v súťaži na výber zhotoviteľa diela, ponukou zhotoviteľa, podľa projektovej dokumentácie, podmienok tejto zmluvy, v súlade s požiadavkami vyplývajúcimi zo stanovísk príslušných orgánov verejnej správy, v súlade s STN, EN, platnými všeobecne záväznými právnymi predpismi ako aj s požiarnymi a bezpečnostnými predpismi a všeobecne záväznými nariadeniami platnými pre danú lokalitu.
   4. Predmetom zmluvy ďalej je:
      1. poistenie zhotoviteľa voči škodám spôsobeným činnosťou podľa tejto zmluvy
      2. čistenie staveniska, zabezpečenie nakladania s odpadom oprávnenou osobou a odvoz odpadu a nepoužitého materiálu, udržiavanie poriadku na stavenisku, čistenie plôch a komunikácií, ktoré boli znečistené v dôsledku prác zhotoviteľa,
   5. Zhotoviteľ sa zaväzuje dielo zrealizovať minimálne v kvalite podľa špecifikácií zadaných objednávateľom v súťažných podkladoch v rámci procesu verejného obstarávania, v dôsledku ktorého vznikla táto zmluva, alebo v ekvivalentnej kvalite. Ako ekvivalentný môže objednávateľ akceptovať výlučne predmet plnenia s rovnakými alebo lepšími technickými parametrami v porovnaní s ponukou zhotoviteľa. Dodanie ekvivalentného predmetu plnenia je podmienené súhlasom objednávateľa a jeho prípadná akceptácia je výlučne na posúdení objednávateľa.
   6. Všetky materiály a výrobky uvedené v projektovej dokumentácii sú špecifikované vzhľadom na požadované platné všeobecne záväzné predpisy. Všetky zámeny v rámci dodávky musia zodpovedať parametrom výrobkov uvedených v projektovej dokumentácii a musia byť odsúhlasené objednávateľom. Pri zámene nesmie dôjsť k zmene koncepcie riešenia. Všetky povrchové úpravy, farebné odtiene a štruktúry použitých materiálov musia byť pred realizáciou odsúhlasené objednávateľom. Zhotoviteľ stavby sa bude riadiť údajmi uvedenými v textovej a výkresovej časti projektovej dokumentácie (ďalej aj **„PD“**).
   7. Zhotoviteľ stavby berie na vedomie, že zodpovedný projektant PD má právo vykonávať autorský dohľad, t. j. dozor nad zhotovením stavby a jej súladu s PD.
   8. Zhotoviteľ stavby, ako aj všetci subdodávatelia, je oprávnený použiť PD iba na účely realizácie (zhotovenia) stavby podľa PD. PD obdrží zhotoviteľ pri podpise zmluvy, a to v tlačenej verzii v dvoch vyhotoveniach a v elektronickej verzii; podpisom zmluvy zhotoviteľ prehlasuje, že PD tak, ako je uvedené prevzal..

**Článok III.**

**ČAS PLNENIA**

* 1. Zhotoviteľ je povinný vykonať a odovzdať objednávateľovi dielo v rozsahu podľa čl. II. tejto zmluvy v nasledovných etapách:

Odovzdanie staveniska:

do 10 dní odo dňa nadobudnutia účinnosti Zmluvy o dielo.

Termín začiatku realizácie:

do 3 dní od preskúmania aktualizovaných Harmonogramov podľa bodu 3.2 tohto článku

Termín ukončenia a odovzdania diela:

do ..................... od začiatku realizácie

Vypratanie staveniska:

do 7 pracovných dní od odovzdania diela

* 1. Objednávateľ odovzdá zhotoviteľovi stavenisko podľa čl. VII. tejto zmluvy a to po podpise zmluvy o nenávratné finančné prostriedky (NFP) príp. získania iného financovania z EÚ alebo štátneho rozpočtu Slovenskej republiky. V lehote na odovzdanie staveniska zhotoviteľ predloží objednávateľovi na schválenie aktualizovaný projekt organizácie výstavby (ďalej len „POV“), zastavovací plán (celkovú situáciu stavby), kontrolný a skúšobný plán a plán bezpečnosti a ochrany zdravia pri práci. Objednávateľ najneskôr v lehote 3 pracovných dní uvedené podklady schváli alebo uplatní námietky voči ich obsahu. V prípade uplatnenia námietok má zhotoviteľ povinnosť zapracovať námietky do podkladov najneskôr v lehote do 3 pracovných dní odo dňa ich uplatnenia. Na opätovný schvaľovací proces sa primerane vzťahujú podmienky a lehoty uvedené v tomto bode zmluvy. Podklady podľa tohto bodu zmluvy sa stávajú záväznými pre obe zmluvné strany okamihom ich schválenia.

Zhotoviteľ najneskôr do desiatich (10) dní odo dňa nadobudnutia účinnosti tejto zmluvy predloží Dozoru Objednávateľa aktualizované Harmonogramy s ohľadom na dátum nadobudnutia účinnosti Zmluvy. Po odovzdaní Harmonogramu patrí Objednávateľovi lehota na preskúmanie Harmonogramu plnenia v trvaní troch (3) dní.. Pre vylúčenie pochybností platí, že aktualizované Harmonogramy musia zodpovedať Harmonogramom predloženým v Ponuke a zmeny v nich môžu byť vyvolané iba okolnosťami zohľadňujúcimi dátum nadobudnutia účinnosti Zmluvy, prípadne okolnosťami uvedenými v bode 3.7. a 3.8. tohto článku tejto zmluvy. Harmonogramy sú pre Zmluvné strany záväzné.

Pre účely tohto bodu zmluvy sa zmluvné strany dohodli na spôsobe doručovania písomností prostredníctvom e-mailu na adresy:

za objednávateľa:

za zhotoviteľa:

* 1. Zhotoviteľ dokončí celé dielo bez zjavných vád a nedorobkov a pripraví celé dielo na odovzdanie objednávateľovi v termíne podľa bodu 3.1. tohto článku tejto zmluvy. Ak zhotoviteľ pripraví dielo na odovzdanie pred zmluvne dohodnutým termínom, zaväzuje sa objednávateľ dielo prevziať aj v skoršom, ako dohodnutom termíne, avšak zmluvné strany sa dohodli, že finančné vyrovnanie je objednávateľ oprávnený vykonať tak, akoby stavba bola dokončená v dohodnutom termíne ukončenia.
  2. Kedykoľvek to bude potrebné z dôvodu predĺženia Lehoty plnenia alebo kedykoľvek Harmonogramy nebudú zodpovedať Zmluve, alebo ak sa skutočný postup plnenia nezhoduje s Harmonogramami, Zhotoviteľ predloží Dozoru Objednávateľa revidované Harmonogramy na preskúmanie za rovnakých podmienok ako sú uvedené v bode 3.2. tohto článku tejto zmluvy, a to najneskôr do piatich (5) dní odo dňa, kedy Objednávateľ vyzve Zhotoviteľa na predloženie takéhoto revidovaných Harmonogramov na preskúmanie. Pre vylúčenie pochybností platí, že revízia Harmonogramov podľa tohto bodu nemôže mať sama o sebe vplyv na predĺženie Lehoty plnenia, pokiaľ okolnosť vyvolávajúca potrebu revízie Harmonogramov zároveň nedáva Zhotoviteľovi právo na predĺženie resp. úpravu Lehoty plnenia podľa iného bodu tejto Zmluvy.
  3. Pokiaľ Objednávateľovi vzniknú akékoľvek škody z dôvodu nedodržania odsúhlasených Harmonogramov, Zhotoviteľ bude plne zodpovedný za tieto škody vrátane finančného odškodnenia Objednávateľa, náhrady škody, úhrady dodatočných nákladov a strát Objednávateľa plynúce z nedodržania Harmonogramov.
  4. Bez toho, aby boli dotknuté ostatné ustanovenia tejto Zmluvy v prípade, že Zhotoviteľ mešká s plnením termínov alebo medzi-termínov oproti Harmonogramom, Dozor Objednávateľa je oprávnený žiadať od Zhotoviteľa spolu s aktualizáciou Harmonogramov aj písomné stanovisko o prijatých opatreniach, ktoré zaručia, že ostatné termíny a medzi-termíny v zmysle Harmonogramov budú dodržané.
  5. V prípade prekážok spočívajúcich vo vyššej moci, ktoré zhotoviteľovi bránia v splnení jeho povinnosti uskutočniť predmet zákazky pre objednávateľa v dohodnutej lehote, predlžuje sa lehota na uskutočnenie predmetu zákazky o dobu trvania týchto prekážok. Rovnako platí, že v prípade prekážok spočívajúcich vo vyššej moci, ktoré objednávateľovi bránia v splnení jeho povinností podľa tejto zmluvy v dohodnutej lehote, predlžuje sa lehota na splnenie týchto povinností o dobu trvania týchto prekážok. O takýchto prekážkach je zmluvná strana, na ktorej strane vznikli tieto prekážky, povinná druhú zmluvnú stranu bezodkladne písomne informovať. Zároveň je povinný existenciu prekážok spočívajúcich vo vyššej moci relevantným spôsobom preukázať. Po dobu trvania týchto prekážok, resp. predĺženia lehoty na splnenie, nie je zmluvná strana v omeškaní.
  6. Pod vyššou mocou sa rozumejú okolnosti, ktoré nastanú po uzatvorení zmluvy ako výsledok nepredvídateľných a zmluvnými stranami neovplyvniteľných prekážok vrátane objektívnej nemožnosti plnenia spôsobenej nezlučiteľnosťou vykonávania prác v súlade s technologickými postupmi; objektívna nemožnosť plnenia musí byť schválená stavebným dozorom. Za vyššou moc sa považujú aj nepriaznivé klimatické podmienky, ktoré neumožňujú alebo podstatne sťažujú vykonanie diela obvyklým spôsobom. Za vyššiu moc sa považujú tiež opatrenia súvisiace s ochranou proti prenosným chorobám a ich šírením, ako aj omeškanie subdodávok z dôvodov, ktoré zhotoviteľ nezavinil.

**Článok IV.**

**CENA DIELA**

* 1. Cena diela je stanovená na základe cenovej ponuky zhotoviteľa, ktorá tvorí neoddeliteľnú súčasť tejto zmluvy ako príloha č. 1 (výkaz výmer). Ceny za stavebné a inžinierske objekty a prevádzkové súbory, ako i za dielo ako celok, sú maximálne a neprekročiteľné, pokiaľ v tejto zmluve nie je uvedené inak. Pokiaľ nie je v tejto zmluve uvedené inak, zahrňuje táto cena všetko, čo je k vybudovaniu diela potrebné, a to najmä (ak je to pre vykonanie diela potrebné):
     1. náklady na vyhotovenie a riadne dokončenie diela,
     2. náklady na zriadenie dočasného zariadenia staveniska, jeho oplotenia,  stráženia a skládok vrátane úhrady potrebných poplatkov (energie, telefón, voda, správne poplatky a pod.) a iných nákladov s tým spojených,
     3. náklady na vytýčenie a ochranu podzemných inžinierskych sietí,
     4. náklady na dopravu a colné poplatky,
     5. náklady a poplatky za odvoz prebytočného materiálu, zabezpečenie nakladania s odpadom oprávnenou osobou a odvoz a ekologickú likvidáciu odpadu a sute z realizácie diela,
     6. náklady na skúšky a vyhodnotenie akosti, náklady na vykonanie a vyhodnotenie funkčných skúšok (vrátane nákladov na energiu) a na odborné posudky, osvedčenia, skúšky a merania, ktorými bude potvrdené splnenie parametrov uvedených v zmluvnej dokumentácii,
     7. náklady na návody a manuály k prevádzke a údržbe v troch vyhotoveniach v slovenskom jazyku,
     8. náklady na všetky práce vykonávané za účelom splnenia podmienok uvedených v stavebných povoleniach,
     9. náklady na poistenie,
     10. zaistenie bezpečnosti a ochrany zdravia pri práci a požiarnej ochrany,
     11. mzdové náklady, a to i v prípade, ak vzhľadom k jeho povahe bude potrebné dielo vyhotovovať počas víkendov, prípadne dní pracovného pokoja.
     12. Informačná tabuľa na mieste realizácie stavebných prác podľa článku 7 bod 7.11.
  2. Jednotkové ceny vo výkaze výmer sú pevné a obsahujú všetky náklady nevyhnutné na realizáciu diela v cenovej úrovni k dátumu podania ponuky zhotoviteľa a zisk zhotoviteľa. Jednotkové ceny sú uvedené a dohodnuté bez dane z pridanej hodnoty. Tieto jednotkové ceny majú záväzný charakter pre prípadné odpočty z ceny alebo pre oceňovanie dodatočných prác vyžiadaných objednávateľom. Jednotkové ceny je možné meniť len spôsobom uvedeným v tejto zmluve.
  3. Zmluvné strany sa dohodli na nasledovnej inflačnej doložke:

V prípade, ak v čase od podania ponuky zhotoviteľa vo verejnom obstarávaní, ktoré predchádzalo uzavretiu tejto zmluvy, do ukončenia Diela dôjde k preukázateľnému nárastu nákladov Zhotoviteľa (nárast cien materiálu, služieb, energií, ceny práce a iných vstupov podieľajúcich sa na cene Diela), má Zhotoviteľ nárok na zvýšenie ceny Diela o výšku nárastu nákladov. Zvýšenie ceny bude riešené formou dodatku k tejto Zmluve, ktorý sa Zmluvné strany zaväzujú uzavrieť do 15 dní od predloženia návrhu dodatku Zhotoviteľom. Súčasťou návrhu dodatku bude kalkulácia zvýšených nákladov.

* 1. Zmluvné strany sa dohodli na cene diela za podmienok dohodnutých v zmysle zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z., ktorou sa vykonáva zákon o cenách v znení neskorších predpisov:

Cena bez DPH:

DPH 20%:

Cena spolu s DPH:

(slovom: ............................ eur .............centov).

* 1. Cena diela dohodnutá zmluvnými stranami zahŕňa všetky vykázané a ocenené práce a dodávky, odborné posudky, vyjadrenia, skúšky a ďalšie súvisiace práce, ktoré budú potrebné pri realizácii diela alebo potrebné k prevzatiu diela a jeho odovzdaniu do užívania.
  2. Práce budú merané a účtované podľa cenovej ponuky zhotoviteľa ako úspešného uchádzača a realizovaných výkonov zhodujúcich sa so skutočnosťou na základe príslušných meraní priamo na predmete zákazky v jednotkách vzťahujúcich sa na predmet činnosti. Objednávateľ uhradí len skutočne zrealizované práce a dodávky.
  3. Cena diela môže byť prekročená najmä v prípadoch:
     1. ak bude potrebné vykonanie dodatočných prác, ktoré nie sú súčasťou výkazu výmer, a to postupom podľa bodu 4.9 tohto článku zmluvy,
     2. ak v priebehu výstavby dôjde k zmenám daní alebo poplatkov,
     3. z dôvodu použitia inflačnej doložky.
  4. Ak sa niektoré práce alebo činnosti uvedené vo výkaze výmer nevykonajú zo strany zhotoviteľa, pretože sa tieto ukážu v priebehu prác ako nepotrebné, budú tieto práce z ceny diela odpočítané, a to v cene podľa výkazu výmer. V prípade, ak objednávateľ oznámi zhotoviteľovi, že niektoré z prác zahrnutých do rozpočtu sú nepotrebné, zaväzuje sa zhotoviteľ s objednávateľom uzavrieť dodatok k tejto zmluve, v rámci ktorého bude vykonanie týchto prác zo zmluvy vyňaté spolu s úpravou zmluvnej ceny. Ak zhotoviteľ napriek tomu takéto práce vykoná, nie je objednávateľ povinný za ich vykonanie zaplatiť; na tento účel sa vykonanie nepotrebných prác bude považovať za bezplatné. Pri uzatváraní dodatku podľa tohto bodu budú zmluvné strany postupovať primerane podľa bodu 4.13 tohto článku.
  5. Ak sa pri vykonaní diela objaví potreba činností nezahrnutých do výkazu výmer (tzv. naviac práce), môže sa zhotoviteľ domáhať primeraného zvýšenia celkovej ceny o práce naviac. Naviac práce môžu byť vykonané výlučne na základe písomne uzavretého dodatku k tejto zmluve, rešpektujúc podmienky príslušného riadiaceho orgánu, v opačnom prípade objednávateľovi nevzniká povinnosť vykonané naviac práce zaplatiť. Ak dôjde k situácii, kedy nie je možné pokračovať v prácach na diele do času uzatvorenia dodatku k zmluve podľa predchádzajúcej vety, zhotoviteľ o tejto skutočnosti informuje stavebný dozor a objednávateľa a túto skutočnosť uvedie aj do stavebného denníka, pričom v danom prípade lehota pre vykonanie diela neplynie.
  6. V prípade potreby je objednávateľ oprávnený aj v priebehu realizácie požadovať zámeny materiálov oproti pôvodne navrhnutým a dohodnutým materiálom a zhotoviteľ je povinný tieto požiadavky akceptovať, pokiaľ tieto boli predložené v dostatočnom predstihu pred realizáciou (pred zabezpečením dodávky). Požiadavka na výmenu materiálov môže byť vykonaná elektronicky (e-mailom) na elektronickú adresu uvedenú v záhlaví zmluvy. Ak hrozí vznik zbytočne vynaložených nákladov, je zhotoviteľ povinný o tom neodkladne informovať stavebný dozor a ten následne rozhodne, či na požiadavke trvá. Zhotoviteľ má právo na úhradu všetkých zbytočne vynaložených nákladov, ak už pôvodný materiál zabezpečil.
  7. Zhotoviteľ je povinný zabezpečiť a financovať všetky prípadné subdodávateľské práce zhotoviteľa a nesie za ne záruku v plnom rozsahu
  8. Bez písomného súhlasu objednávateľa nesmú byť použité iné materiály, technológie alebo zmeny voči projektovej dokumentácii a oceneného výkazu výmer (ďalej len „výkaz výmer“) objednávateľa, ktorý tvorí prílohu tejto zmluvy. Zároveň sa zhotoviteľ zaväzuje a zodpovedá za to, že pri realizácii diela nepoužije žiadny materiál, o ktorom je v čase jeho použitia známe, že je škodlivý. Ak tak zhotoviteľ urobí, je povinný na písomné vyzvanie objednávateľa vykonať okamžitú nápravu tak, aby objednávateľ ani iný subjekt z tohto titulu neutrpel žiadnu ujmu. Pred fyzickým zahájením každej práce je potrebné mať odsúhlasenú dokumentáciu a technologický postup stavebným dozorom.
  9. V prípade vyskytnutia sa prác definovaných v bodoch 4.8 a 4.9 sa cena týchto prác vzájomne započíta.
  10. Postup úpravy ceny diela pri zúžení, resp. rozšírení predmetu plnenia podľa ZoD bude nasledovný:
      1. každá zmena navrhnutá objednávateľom oproti ponuke (výkazu výmer), bude zapísaná v stavebnom denníku a podpísaná zástupcami zhotoviteľa, objednávateľa, v prípade potreby aj inými účastníkmi výstavby definovanými v §46d stavebného zákona.
      2. v prípade súhlasu zmluvných strán so zmenou vypracuje zhotoviteľ výkaz výmer zmien, a to vo formáte rovnakom ako bola predložená cenová ponuka vo verejnom obstarávaní (ďalej len „VO“) (CENKROS a i.), ktorý bude obsahovať:
* rekapituláciu ceny objektu, ktorá bude obsahovať cenu z rozpočtu,
* rekapituláciu ceny k rozpočtu,
* ocenený výkaz výmer zmien,
* sprievodnú správu,
* vplyv na dodržanie termínov podľa časového harmonogramu,
* ďalšie náležitosti (zápisy, náčrtky, iné potrebné dokumenty) objasňujúce predmet rozpočtu.
  + 1. pre ocenenie výkazu výmer u naviac prác bude zhotoviteľ používať ceny nasledovne:

1. pri položkách, ktoré sa vyskytovali vo výkaze výmer tejto zmluvy bude používať ceny z výkazu výmer, aktualizované podľa bodu 4.3. tejto zmluvy,
2. práce a dodávky, ktoré nie sú uvedené vo výkaze výmer, ocení zhotoviteľ individuálnou kalkuláciou odsúhlasenou objednávateľom.
   * 1. zhotoviteľ predloží výkaz výmer vrátane kalkulačných vzorcov pri položkách, ktoré neboli súčasťou rozpočtu, objednávateľovi na odsúhlasenie, pričom objednávateľ ich odsúhlasí, príp. vráti neodsúhlasené položky s odôvodnením nesúhlasu v primeranej lehote. Primeranou lehotou sa na účely tohto bodu rozumie do 7 pracovných dní odo dňa jeho doručenia objednávateľovi. Výkaz výmer, odsúhlasený zo strany objednávateľa i zhotoviteľa, bude podkladom pre zmenu celkovej ceny diela podľa tejto zmluvy v znení prípadných dodatkov,
     2. objednávateľ predloží návrh znenia dodatku k tejto zmluve; v návrhu dodatku sa uvedie naposledy dohodnuté ceny s označením, kde bola táto cena dohodnutá, podľa odsúhlaseného  výkazu výmer zmien,
     3. dodatok k tejto zmluve, podpísaný oboma zmluvnými stranami dotýkajúci sa zmeny ceny pri príslušnom objekte, bude oprávňovať zhotoviteľa k uplatňovaniu zmenenej ceny vo faktúre.

**Článok V.**

**PLATOBNÉ PODMIENKY**

* 1. Ak nedôjde medzi zmluvnými stranami k dohode pri odsúhlasení množstva alebo druhu dodaných prác, je zhotoviteľ oprávnený fakturovať len práce, pri ktorých nedošlo k rozporu. Ak bude faktúra zhotoviteľa obsahovať i práce, ktoré neboli objednávateľom odsúhlasené, je objednávateľ oprávnený doručenú faktúru vrátiť zhotoviteľovi v lehote splatnosti na prepracovanie. V takom prípade lehota splatnosti faktúry až do doručenia opravenej faktúry neplynie a objednávateľ sa nemôže dostať do omeškania s úhradou faktúry zhotoviteľa.
  2. Zhotoviteľ vystaví faktúru za vykonané práce nasledovne:

1. **čiastkovú** **faktúru**. Súčasťou faktúry budú:
   1. dve čitateľné kópie stavebného denníka v papierovej forme a jedno vyhotovenie v elektronickej forme (PDF), vedeného zhotoviteľom počas uskutočňovania predmetu zmluvy za príslušné obdobie,
   2. zisťovací protokol o vykonaných stavebných prácach,
   3. krycí list faktúry,
   4. rekapitulácia vykonaných stavebných prác,
   5. zhotoviteľom vystavený a stavebným dozorom a aj objednávateľom odsúhlasený súpis vykonaných prác a dodávok, resp. zabudovaných materiálov odovzdaných objednávateľovi, pričom takýto súpis bude vychádzať z výkazu výmer (ďalej tiež ako „**Súpis**“) a bude predložený v papierovej forme, ako aj v excelovskom formáte. V Súpise bude jednotková cena stanovená na 2 desatinné miesta, množstvo na 3 desatinné miesta a prepočet jednotkovej ceny krát množstva na 2 desatinné miesta funkciou ROUND. Teda celková cena bez DPH aj s DPH bude zaokrúhlená na 2 desatinné miesta. Súpis predkladá zhotoviteľ na kontrolu a odsúhlasenie stavebnému dozoru pravidelne raz mesačne a to vždy ku koncu kalendárneho mesiaca.

Čiastkové faktúry je zhotoviteľ oprávnený vystaviť najviac jedenkrát za mesiac za skutočne vykonané práce.

Zhotoviteľ pred vystavením čiastkovej faktúry poskytne Objednávateľovi na kontrolu Súpis v elektronickej podobe vo formáte predloženej cenovej ponuky z VO a vo formáte XLS. Súpis musí byť odsúhlasený stavebným dozorom.

Stavebný dozor porovná predložený Súpis so skutočne vykonanými prácami. V prípade, ak Súpis nebude korešpondovať so skutočne vykonanými prácami, vráti ho objednávateľ zhotoviteľovi na prepracovanie spolu s uvedením nedostatkov/nedorobkov. Nedostatkom sa rozumie odchýlka v kvalite, rozsahu a parametroch diela stanovených touto zmluvou, technickými normami a všeobecne záväznými právnymi predpismi. Nedorobkom sa rozumie nedokončená práca oproti dohodnutým podmienkam vykonania diela v rozsahu cenovej ponuky zhotoviteľa. Stavebným dozorom odsúhlasený Súpis následne skontroluje Objednávateľ po vecnej aj finančnej stránke, či je v súlade so zmluvou. V prípade, že Súpis nebude korešpondovať so zmluvou, vráti tento Súpis Zhotoviteľovi v lehote maximálne 7 dní od doručenia Súpisu na prepracovanie. V prípade, ak sa objednávateľ do lehoty 7 dní nevyjadrí, má sa za to, že súpis bol objednávateľom odsúhlasený.

1. **záverečnú faktúru**. Podkladom pre vystavenie záverečnej faktúry a jej súčasťou budú:

* kópia objednávateľom podpísaného preberacieho protokolu,
* stavebný denník vedený zhotoviteľom počas uskutočňovania predmetu zmluvy a zhotoviteľom vystavený a stavebným dozorom a objednávateľom odsúhlasený Súpis. V Súpise bude jednotková cena stanovená na 2 desatinné miesta, množstvo na 3 desatinné miesta a prepočet jednotkovej ceny krát množstva na 2 desatinné miesta funkciou ROUND. Teda celková cena bez DPH aj s DPH bude zaokrúhlená na 2 desatinné miesta.
* Podkladmi záverečnej faktúry a jej súčasťami sú - dodací list, preberací protokol, protokol o inštalácii zariadenia, protokol o zaškolení obslužného personálu, licencie k prístrojom a technológiám, všetky revízne a iné správy a fotodokumentácia v rozsahu min. 10 fotografií.
  1. V prípade, ak budú uzatvorené dodatky podľa bodu 4.6 zmluvy, každý Súpis bude rozdelený osobitne na časť prác vykonaných podľa zmluvy a časť prác vykonaných podľa dodatkov k zmluve. Čiastková ako aj záverečná faktúra musia obsahovať osobitne vyčíslené ceny prác vykonaných podľa pôvodnej zmluvy a osobitne podľa jednotlivých dodatkov k zmluve.
  2. Zhotoviteľ je pri fakturácii povinný dodržiavať ustanovenia príslušných právnych predpisov. Faktúra bude, bez ohľadu na typ, splatná do 60 (šesťdesiat) kalendárnych dní odo dňa jej doručenia objednávateľovi. Faktúra bude dodaná v šiestich vyhotoveniach. Faktúra bude vystavená a uhradená v oficiálnej mene Slovenskej republiky aktuálne platnej ku dňu vystavenia faktúry a číslovaná. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov a § 10 zákona č. 431/2002 Z. z. o účtovníctve v znení neskorších predpisov. V prípade že faktúra nebude obsahovať všetky náležitosti podľa zákona č. 222/2004 Z. z. v znení neskorších predpisov a § 10 zákona č. 431/2002 Z. z. v znení neskorších predpisov, alebo k nej nebudú priložené prílohy (súčasti) dohodnuté zmluvnými stranami, alebo v prípade podľa bodov 5.1 a 5.2. tohto článku tejto zmluvy je objednávateľ oprávnený vrátiť ju v lehote splatnosti zhotoviteľovi na doplnenie. Faktúra musí obsahovať náležitosti v zmysle podmienok poskytovateľa nenávratného finančného príspevku. V prípade vrátenia faktúry zhotoviteľovi v lehote rovnakej, ako je dohodnutá lehota splatnosti faktúry, sa za začiatok plynutia lehoty splatnosti sa považuje deň kedy bola opravená alebo doplnená faktúra doručená objednávateľovi. Objednávateľ uhradí faktúru zhotoviteľa najneskôr do 60 (šesťdesiat) dní po jej doručení, pričom za termín úhrady faktúry je považovaný deň odpisu príslušnej čiastky z účtu objednávateľa. 60-dňová lehota splatnosti faktúr bola zvolená vzhľadom na povahu predmetu plnenia záväzku a postupy, ktoré určuje manuál Integrovaného operačného programu pre plný súlad s procesom zvoleného postupu financovania poskytovateľom nenávratného finančného príspevku, čo zhotoviteľ berie na vedomie, s uvedenou lehotou splatnosti výslovne súhlasí a vyhlasuje, že uvedená lehota 60 dní nie je v hrubom nepomere k právam a povinnostiam vyplývajúcim zhotoviteľovi z tohto záväzkového vzťahu.
  3. Zhotoviteľ berie na vedomie, že čiastkové platby podľa tohto článku žiadnym spôsobom nepotvrdzujú riadne a včasné vykonanie príslušnej časti diela. Zhotoviteľovi vzniká nárok na zaplatenie ceny za skutočne zrealizované a dokončené činnosti stanovené v tejto zmluve riadnym uskutočnením predmetu tejto zmluvy a odovzdaním úplného diela, ktoré bude bez vád, nedostatkov a nedorobkov objednávateľovi, a po podpísaní preberacieho protokolu objednávateľom bez výhrad a na základe doručenej faktúry za predmetné plnenie objednávateľovi.
  4. Pokiaľ dôjde k pozastaveniu alebo odloženiu vykonávania stavebných prác alebo ich častí, zhotoviteľ je oprávnený spôsobom uvedeným v tomto článku vystaviť čiastkovú faktúru za práce vykonané do dňa pozastavenia alebo odloženia vykonávania stavebných prác.
  5. Ak dôjde zo strany objednávateľa k omeškaniu pri úhrade faktúry, je zhotoviteľ oprávnený požadovať od objednávateľa úrok z omeškania vo výške podľa ustanovenia § 369a Obchodného zákonníka z fakturovanej sumy (rozumie sa cena s DPH) za každý deň omeškania.
  6. V každej faktúre budú samostatne oddelené platby za dohodnuté práce v zmysle zmluvy a za prípadné dodatočné práce v zmysle dodatkov.

**Článok VI.**

**STAVEBNÝ DENNÍK**

* 1. Zhotoviteľ je povinný viesť odo dňa prevzatia staveniska o prácach, ktoré vykonáva, stavebný denník, do ktorého je povinný zapisovať všetky skutočnosti rozhodné pre plnenie zmluvy. Zhotoviteľ je povinný viesť stavebný denník v slovenskom jazyku. Najmä je povinný zapisovať údaje o časovom postupe prác, ich rozsahu a akosti, zdôvodnenie odchýlok vykonávaných prác od projektovej dokumentácie, údaj o osobách a mechanizmoch na stavbe, počet odpracovaných hodín, prípadné vyjadrenia projektanta alebo objednávateľa, prípadné prerušenia prác s ich odôvodnením, údaje nevyhnutné pre posúdenie prác orgánmi verejnej správy, klimatické podmienky a pod. Povinnosť viesť stavebný denník končí odovzdaním a prevzatím diela a zhotoviteľ je povinný ho uchovávať minimálne do uplynutia lehoty na uplatnenie práv zo zodpovednosti za vady, ak nemá podľa tejto zmluvy byť odovzdaný objednávateľovi v skoršom termíne.
  2. V stavebnom denníku musí byť uvedené okrem iného:
     1. názov, sídlo, IČO (príp. DIČ) zhotoviteľa,
     2. názov, sídlo, IČO (príp. DIČ) objednávateľa,
     3. názov, sídlo, IČO (príp. DIČ) zodpovedného projektanta a autora PD,
     4. meno zástupcu objednávateľa – stavebný dozor,
     5. identifikačné údaje stavby podľa projektu,
     6. prehľad všetkých vykonaných skúšok akosti,
     7. zoznam dokumentácie stavby vrátane všetkých zmien a doplnkov,
     8. zoznam dokladov a úradných opatrení týkajúcich sa stavby,
     9. telefonické a mailové kontakty osôb uvedených v bode 6.2.1 až 6.2.4.
     10. ostatné údaje v zmysle § 28 vyhlášky MŽP č. 453/2000 Z. z., ktorou sa vykonávajú niektoré ustanovenia stavebného zákona.
  3. Všetky listy stavebného denníka musia byť očíslované. Oprava nesprávneho zápisu sa vykoná jeho preškrtnutím tak, aby opravovaný text ostal čitateľný s uvedením mena, priezviska a funkcie osoby oprávnenej k zápisu a pripojením podpisu tejto osoby . Zhotoviteľ je povinný zabezpečiť stálu dostupnosť stavebného denníka na stavbe a bezodkladne predložiť stavebný denník objednávateľovi, ak o to požiada.
  4. Zápisy do stavebného denníka čitateľne vykonáva a podpisuje za zhotoviteľa stavbyvedúci vždy v ten deň, kedy boli práce vykonané alebo kedy nastali okolnosti, ktoré sú predmetom zápisu. Medzi jednotlivými záznamami nesmú byť vynechané voľné miesta. Okrem stavbyvedúceho môžu do stavebného denníka vykonávať potrebné záznamy len autorský dozor, stavebný dozor a osoby v zmysle §46d stavebného zákona.
  5. Ak nesúhlasí stavbyvedúci so zápisom, ktorý vykonal objednávateľ alebo ním poverený zástupca, prípadne zodpovedný projektant alebo iná osoba do stavebného denníka, musí k tomuto zápisu pripojiť svoje stanovisko najneskôr do 3 (troch) pracovných dní odo dňa zápisu, inak sa predpokladá, že s uvedeným zápisom súhlasí.
  6. Ak nie je v zmluve uvedené inak objednávateľ je povinný vyjadrovať sa k zápisom v stavebnom denníku, vykonaných zhotoviteľom, najneskôr do piatich pracovných dní odo dňa ich vzniku, inak sa predpokladá, že s uvedeným zápisom súhlasí. Pre prípadné dodatočné práce bude vedený samostatný stavebný denník dodatočných prác.
  7. Zápisy v stavebnom denníku sa nepovažujú za zmenu zmluvy, ale môžu slúžiť ako podklad pre vypracovanie doplnkov a zmien zmluvy.
  8. Zhotoviteľ je povinný predložiť stavebnému dozoru na jeho požiadanie stavebný denník a všetku technickú dokumentáciu týkajúcu sa vykonávania diela a záznamy o vykonaných skúškach.

**Článok VII.**

**STAVENISKO**

Staveniskom sa rozumie priestor určený projektovou dokumentáciou v technickej správe a POV alebo iným dokumentom pre stavbu a pre zariadenie staveniska. V prípade, že takýto dokument neexistuje, platí, že stavenisko je priestor, ktorý je počas uskutočňovania stavby určený na vykonávanie stavebných prác na stavbe, na uskladňovanie stavebných výrobkov a dopravných a iných zariadení potrebných na uskutočňovanie stavby a na umiestnenie zariadenia staveniska; zahŕňa stavebný pozemok, prípadne v určenom rozsahu aj iné pozemky alebo ich časti.

* 1. Objednávateľ odovzdá zhotoviteľovi stavenisko najneskôr do 10 (desiatich) pracovných dní a to po podpise zmluvy o nenávratné finančné prostriedky (NFP) príp. získania iného financovania z EÚ alebo štátneho rozpočtu Slovenskej republiky, o čom zmluvné strany spíšu odovzdávací a preberací protokol v dvoch originálnych vyhotoveniach (jeden pre objednávateľa a druhý pre zhotoviteľa). Zhotoviteľ je povinný k odovzdaniu staveniska poskytnúť potrebnú súčinnosť, inak sa stavenisko považuje za odovzdané a prevzaté uplynutím piateho pracovného dňa odo dňa účinnosti tejto zmluvy.
  2. Zhotoviteľ zabezpečí zariadenie staveniska. Zhotoviteľ je povinný zabezpečiť riadne vytýčenie staveniska a počas výstavby sa riadne starať o základné smerové a výškové body, a to až do odovzdania diela objednávateľovi. Zhotoviteľ zabezpečí i podrobné vytýčenie jednotlivých objektov a zodpovedá za jeho správnosť. Práce s tým spojené sú súčasťou navrhnutej ceny. Predchádzajúca veta platí aj pre body 7.3, 7.4, 7.5, a 7.6 tohto článku. Na stavenisko môžu vstupovať iba poverení zamestnanci objednávateľa, alebo zhotoviteľa, príp. nimi poverené tretie osoby, čo je povinný zabezpečiť zhotoviteľ. Pred začatím prác zhotoviteľ vypracuje a predloží objednávateľovi POV a zastavovací plán (celkovú situáciu stavby) a plán bezpečnosti a ochrany zdravia pri práci. V prípade porušenia povinnosti podľa tohto bodu je zhotoviteľ na žiadosť objednávateľa povinný zaplatiť zmluvnú pokutu vo výške 1 000,- EUR za každé jednotlivé porušenie. Zhotoviteľ je v lehote podľa bodu 3.2 tejto zmluvy povinný vypracovať aktualizovaný POV, časový harmonogram a predložiť tieto objednávateľovi.
     1. POV musí obsahovať minimálne nasledovné položky:
* Charakteristika staveniska,
* Charakteristika stavby,
* Koncepcia postupu výstavby,
* Koncepcia zariadenia staveniska,
* Využívanie existujúcich objektov na účely zariadenia staveniska,
* Oplotenie, vstupy,
* Kancelárie, hygienické a sociálne objekty zariadenia staveniska,
* Zásobovanie staveniska elektrickou energiou,
* Zásobovanie staveniska vodou,
* Odvedenie odpadových vôd,
* Plochy pre skladovanie stavebných materiálov, zeminy,
* Dopravné riešenie,
* Ochrana životného prostredia pri výstavbe vrátane riešenia stavebných odpadov,
* Bezpečnosť a ochrana zdravia pri práci,
* Požiarna ochrana,
* Predpokladané termínové podmienky realizácie stavby,
* Situácia POV.
  + 1. Zhotoviteľ je povinný pri stanovení lehoty výstavby dodržať technologický postup stavebných prác po jednotlivých pracovných činnostiach - záberoch (položkách) v nadväznosti na dodržanie platnej legislatívy SR a technických noriem. Objednávateľ nebude akceptovať zhotoviteľom deklarovanú prácu počas dní pracovného pokoja (pokiaľ nebude v súlade s legislatívou povolená iná doba) ani dní pracovného pokoja súvisiacich so štátnymi sviatkami. To znamená, že stanovenie lehoty výstavby v pracovných dňoch musí byť v súlade so zákonom č. 311/2001 Z. z. Zákonníka práce v znení neskorších predpisov.
  1. Zhotoviteľ je povinný oboznámiť sa po prevzatí staveniska s rozmiestením a trasou prípadných podzemných vedení na stavenisku, verejnou zeleňou a inými cudzími objektmi a tieto vhodným spôsobom preložiť alebo chrániť, aby v priebehu realizácie diela nedošlo k ich poškodeniu. Za správnu identifikáciu podzemných vedení a stavieb je zodpovedný zhotoviteľ.
  2. Všetky potrebné povolenia na užívanie verejných plôch, prípadne na rozkopávky alebo prekopy verejných komunikácií, ako aj povolenia na užívanie nehnuteľností tretích osôb, zabezpečuje zhotoviteľ a hradí aj všetky prípadné poplatky. Zhotoviteľ si v spolupráci s objednávateľom zabezpečí možnosti a podmienky napojenia na odber elektrickej energie a vody, prípadne iných médií pre potreby realizácie diela a napojenie na verejnú kanalizáciu a do stavebného denníka zapíše počiatočné a konečné merania.
  3. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisu o pozemných komunikáciách, zaobstará tieto práce a povolenia na vlastné náklady zhotoviteľ. Zhotoviteľ ďalej zodpovedá i za umiestňovanie, premiesťovanie a udržiavanie dopravných značiek a dočasného dopravného značenia v súvislosti s priebehom vykonávania prác.
  4. Zhotoviteľ je povinný udržiavať na prevzatom stavenisku poriadok a čistotu a je povinný zabezpečiť spracovanie odpadu v zmysle hierarchie odpadového hospodárstva, odstraňovať odpady a nečistoty vzniknuté jeho prácami. Ak nebude napriek písomnej výzve zhotoviteľ toto dodržiavať, zabezpečí tieto práce objednávateľ a náklady bude uplatňovať u zhotoviteľa. Objednávateľ môže pre toto uplatnenie použiť aj zníženie úhrady fakturovaných platieb, tzv. jednostranným zápočtom.
  5. Objednávateľ má právo nezačať preberacie konanie diela resp. nepotvrdiť preberací protokol, ak nie je na stavenisku poriadok, najmä ak nie je usporiadaný zvyšný materiál alebo nie je zo staveniska zákonným spôsobom zabezpečené spracovanie odpadu v zmysle hierarchie odpadového hospodárstva a zmluvne dohodnutým spôsobom odstránený odpad vzniknutý pri stavebných prácach.
  6. Najneskôr do 7 (sedem) pracovných dní po odovzdaní a prevzatí diela je zhotoviteľ povinný vypratať stavenisko a upraviť ho tak, ako určuje projektová dokumentácia. V prípade, že projektová dokumentácia toto neurčuje, tak zhotoviteľ vyprace stavenisko a upraví ho do stavu, v akom ho prevzal. Ak stavenisko nebude v dohodnutom termíne vypratané alebo upravené do dohodnutého stavu je objednávateľ oprávnený účtovať zhotoviteľovi zmluvnú pokutu vo výške 1 500,- EUR za každý deň, počas ktorého bude stavenisko užívať neoprávnene, a to až do dňa vypratania staveniska.
  7. Zhotoviteľ na žiadosť objednávateľa zabezpečí výrobu a osadenie informačnej tabule na stavenisku. Po ukončení rekonštrukčných prác zabezpečí zhotoviteľ ďalšiu výrobu a osadenie informačnej tabule v súlade s podmienkami oznámenými mu objednávateľom. Potrebné informácie dodá zhotoviteľovi objednávateľ po uzavretí zmluvy.
  8. V prípade, ak pozemok okolo stavby nie je vo vlastníctve objednávateľa, zaväzuje sa objednávateľ zabezpečiť na svoje náklady pre zhotoviteľa užívacie právo k predmetnému pozemku v rozsahu nevyhnutnom na plnenie predmetu tejto zmluvy.

**Článok VIII.**

**VYKONÁVANIE DIELA**

* 1. Zhotoviteľ je povinný realizovať dielo v súlade s poskytnutou PD, podmienkami uvedenými v stavebnom alebo inom povolení, podmienkami určenými zmluvou, ponukou zhotoviteľa a prípadnými pokynmi objednávateľa. Zhotoviteľ je povinný pri realizácii diela dodržiavať všetky záväzné a aj doporučené STN, EN a ostatné platné technické normy, bezpečnostné predpisy, všetky zákony a ich vykonávacie vyhlášky, ktoré sa týkajú jeho činnosti. Ak porušením týchto predpisov vznikne akákoľvek škoda, znáša všetky vzniknuté náklady zhotoviteľ. Pri vykonávaní diela je zhotoviteľ viazaný nie len POV a časovým harmonogramom, ale i pokynmi objednávateľa. POV bude zhotoviteľom vypracovaný a predložený objednávateľovi po nadobudnutí účinnosti zmluvy podľa čl. III. tejto zmluvy. POV bude spôsobilým podkladom pre začatie prác až po jeho schválení objednávateľom. Zhotoviteľ sa zároveň bude riadiť zásadami skladovania odpadov, dodržania bezpečnosti pri práci a zamedzenia nadmernej hlučnosti a prašnosti na stavbe a okolí. V prípade porušenia povinnosti zhotoviteľa podľa 5. vety tohto bodu je zhotoviteľ povinný na žiadosť objednávateľa zaplatiť zmluvnú pokutu vo výške 500,- EUR za každé jednotlivé porušenie.
  2. Zhotoviteľ sa zaväzuje vykonať dielo s náležitou odbornou starostlivosťou, tak aby dielo vyhovovalo všetkým príslušným normám a predpisom. Zhotoviteľ vykoná dielo na svoje náklady a na svoje nebezpečenstvo v zmluve dohodnutom čase v zmysle požiadaviek objednávateľa a odovzdá ho objednávateľovi a objednávateľ sa zaväzuje riadne a včas vykonané dielo prevziať a zaplatiť dohodnutú cenu uvedenú v čl. IV. zmluvy.
  3. Zhotoviteľ je povinný vyzvať objednávateľa najmenej 3(tri) pracovné dni vopred ku kontrole a k prevereniu všetkých vykonaných prác, ktoré budú v ďalšom postupe zakryté alebo sa stanú neprístupnými. O vykonaní tejto kontroly sa vyhotoví zápis do stavebného denníka. Ak tak neurobí, je povinný na žiadosť objednávateľa odkryť práce, ktoré boli zakryté alebo ktoré sa stali neprístupnými na svoje náklady za účelom kontroly zo strany objednávateľa. V prípade ak sa objednávateľ do **3 pracovných dní** od výzvy na stavenisko nedostaví, je zhotoviteľ oprávnený pokračovať v prácach resp. objednávateľom požadované neskoršie odkrytie prác v takomto prípade hradí objednávateľ. Stavebný dozor bude priebežne kontrolovať postup a kvalitu realizovaných prác a dodávok. Ustanovenie tohto bodu sa primerane použije aj na kontrolné dni stavby. Tie je objednávateľ oprávnený organizovať v lehotách podľa potreby a svojho uváženia a je oprávnený na ne pozvať okrem zástupcu zhotoviteľa tiež projektanta, prípadne iné osoby. O konaní kontrolných dní stavby je povinný objednávateľ zhotoviteľa vopred vhodným spôsobom informovať. Zhotoviteľ je povinný zvolávať kontrolné dni minimálne dvakrát do mesiaca.
  4. Prípadné zmeny projektu je nutné pred ich realizáciou prekonzultovať s autorom projektu respektíve so zodpovedným projektantom príslušnej časti, ich realizácia je možná len na základe ich písomného súhlasu a tiež písomného súhlasu objednávateľa.
  5. V prípade nejasností je bezpodmienečne nutné kontaktovať projektanta príslušnej časti, prípadné nejasnosti v projekte je nutné bezodkladne oznámiť zodpovednému projektantovi príslušnej časti a objednávateľovi.
  6. Projektované rozmery stavebných výrobkov a konštrukcií je nutné pred ich zadaním do výroby overiť premeraním priamo na stavbe.
  7. Zhotoviteľ v plnej miere zodpovedá za bezpečnosť a ochranu zdravia všetkých osôb v mieste staveniska, dodržiavanie všetkých všeobecno-záväzných právnych predpisov týkajúcich sa bezpečnostných a zdravotných požiadaviek na stavenisko (najmä Nariadenie Vlády SR č. 396/2006 Z. z. o minimálnych bezpečnostných a zdravotných požiadavkách na stavenisko) a zabezpečí ich vybavenie ochrannými pomôckami. V prípade ich nedodržiavania sa zhotoviteľ zaväzuje uhradiť na žiadosť objednávateľa zmluvnú pokutu 500,- EUR za každý jednotlivý preukázaný prípad. Všetci pracovníci zhotoviteľa ako aj ich subdodávatelia budú riadne označení príslušnosťou ku svojmu zamestnávateľovi a budú nosiť reflexné vesty, pevnú obuv a ochrannú prilbu v prípadoch, kedy to ukladá zákon. Ďalej sa zhotoviteľ zaväzuje dodržiavať hygienické predpisy. Zhotoviteľ berie na vedomie, že dielo bude realizované v prevádzkovom čase objednávateľa, čo má za následok zvýšené riziko pohybu tretích osôb a zvierat v blízkosti staveniska. Zhotoviteľ sa zaväzuje prijať primerané opatrenia, aby svojou činnosťou nenarušil bezpečnosť osôb nachádzajúcich sa v priestoroch, kde sa dielo vykonáva, ako i iných osôb pohybujúcich sa mimo staveniska, vrátane riadneho označenia vstupov na stavenisko a umiestnenia označení prebiehajúcich stavebných prác. Zhotoviteľ je povinný na základe zák. č. 314/2001 Z. z. o ochrane pred požiarmi v platnom znení zabezpečiť požiarnu asistenčnú hliadku na požiarne nebezpečných prácach, a to v rozsahu určenom touto právnou normou.
  8. Zároveň zhotoviteľ berie na vedomie, že v priestoroch a areáli objednávateľa platí zákaz fajčenia v zmysle zákona č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov (ďalej len „zákon o ochrane nefajčiarov“). V prípade nedodržania tohto zákazu zhotoviteľom alebo ktorýmkoľvek z jeho subdodávateľov sa zhotoviteľ zaväzuje uhradiť na žiadosť objednávateľa zmluvnú pokutu 500,- EUR za každý jednotlivý preukázaný prípad. Tým nie je dotknutá deliktuálna zodpovednosť zhotoviteľa alebo jeho subdodávateľov v zmysle zákona o ochrane nefajčiarov.
  9. Všetky odborné práce musia vykonávať pracovníci zhotoviteľa alebo jeho subdodávateľov, majúci príslušnú kvalifikáciu. Doklad o kvalifikácii pracovníkov je zhotoviteľ na požiadanie objednávateľa povinný tomuto bezodkladne predložiť. Zhotoviteľ je v súlade s § 551 Obchodného zákonníka povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej starostlivosti.
  10. Zhotoviteľ je povinný zabezpečiť dielo proti krádeži a vandalizmu. Prípadné škody spôsobené krádežou alebo vandalizmom do doby odovzdania diela a podpísania preberacieho protokolu objednávateľom bez výhrad znáša zhotoviteľ.
  11. Zhotoviteľ je povinný byť poistený pre prípad zodpovednosti za škodu spôsobenú vykonávaním činností v zmysle tejto ZoD, s minimálnym limitom poistného plnenia vo výške 50 % zmluvnej ceny diela s DPH, a poistná zmluva musí byť platná až do času riadneho odovzdania diela. Pokiaľ skončí platnosť poistnej zmluvy skôr, musí byť predlžená platnosť do doby riadneho odovzdania diela. Zhotoviteľ nesie voči objednávateľovi zodpovednosť aj za škody spôsobené činnosťou svojich subdodávateľov, ako by ich spôsobil sám. Doklady o poistení (poistný certifikát) sú uvedené v prílohe tejto zmluvy a zhotoviteľ je povinný predložiť objednávateľovi najneskôr k momentu odovzdania a prevzatia staveniska a opätovne kedykoľvek počas vykonávania diela do 7 dní, pokiaľ o to objednávateľ požiada; v prípade omeškania s opätovným predložením dokladov je objednávateľ oprávnený požadovať od zhotoviteľa zmluvnú pokutu vo výške 200,- EUR za každý, aj začatý deň omeškania. Ak zhotoviteľ nepredloží k momentu prevzatia staveniska objednávateľovi doklady o poistení podľa tohto bodu, bude toto považované za podstatné porušenie zmluvy, v dôsledku ktorého je objednávateľ oprávnený od zmluvy odstúpiť.
  12. Ak činnosťou zhotoviteľa dôjde k spôsobeniu škody objednávateľovi alebo iným subjektom z dôvodu opomenutia, nedbalosti alebo neplnenia podmienok vyplývajúcich zo zákona, STN alebo iných noriem, alebo podmienok vyplývajúcich z tejto zmluvy, je zhotoviteľ povinný bez zbytočného odkladu túto škodu odstrániť a ak to nie je možné, tak dokázanú škodu finančne uhradiť. Všetky náklady s tým spojené znáša zhotoviteľ.
  13. Zhotoviteľ vymenuje zodpovedného a kompetentného zástupcu (stavbyvedúci), ktorý bude trvalo riadiť práce na stavenisku. Ak ide o osobu odlišnú od stavbyvedúceho, ktorým zhotoviteľ preukazoval technickú spôsobilosť alebo odbornú spôsobilosť v procese verejného obstarávania, výsledkom ktorého je táto zmluva, objednávateľ je oprávnený odmietnuť stavbyvedúceho v prípade, že nespĺňa rovnaké podmienky ako stavbyvedúci, ktorým zhotoviteľ preukazoval technickú spôsobilosť alebo odbornú spôsobilosť v procese verejného obstarávania eventuálne po predchádzajúcom upozornení požadovať výmenu skôr schváleného stavbyvedúceho v zmysle zmluvy časti 11.1. Objednávateľ môže takisto požiadať zhotoviteľa, aby bezodkladne odvolal z práce na diele ktorúkoľvek osobu zamestnanú zhotoviteľom alebo jeho subdodávateľom, ktorá podľa názoru objednávateľa zneužíva svoju funkciu, alebo je nespôsobilá, alebo je nedbalá v riadnom plnení svojich povinností, alebo ktorej prítomnosť na stavenisku je považovaná objednávateľom za nežiaducu z objektívnych a preukázateľných dôvodov. Osoba takto odvolaná z práce na diele bude zhotoviteľom bezodkladne nahradená inou osobou. Zhotoviteľ je povinný zabezpečiť prítomnosť stavbyvedúceho na stavbe počas realizácie stavby, a to každý deň, počas ktorého sa vykonávajú stavebné práce. V prípade nedodržania tejto povinnosti je objednávateľ oprávnený požadovať od zhotoviteľa zmluvnú pokutu vo výške 500,- EUR za každý deň zistenia porušenia tejto povinnosti. Podkladom na preukázanie porušenia tejto povinnosti je zápis stavebného dozoru v stavebnom denníku, prípadne inej oprávnenej osoby za objednávateľa. Nedodržanie tejto povinnosti sa považuje za hrubé porušenie zmluvy.
  14. Zhotoviteľ je povinný predkladať na schválenie stavebnému dozoru: technickú dokumentáciu a vzorky stavebných materiálov a výrobkov pred ich použitím a zabudovaním do diela. Zástupca objednávateľa sa k predloženej dokumentácii/vzorkám vyjadrí do 5 (piatich) pracovných dní zápisom v stavebnom denníku; inak platí, že nemá výhrady,
  15. Zhotoviteľ zodpovedá za to, že na diele budú použité materiály, výrobky a technológie schválené pre územie Slovenskej republiky a s povoleným dovozom, prípadne s certifikáciou pre EÚ a v súlade so zákonom č. 133/2013 Z. z. o stavebných výrobkoch a o zmene a doplnení niektorých zákonov v platnom znení.
  16. Zhotoviteľ je povinný zabezpečiť všetky vyžadované revízne správy, osvedčenia, certifikáty a vyhlásenia o zhode týkajúce sa diela, jeho častí alebo stavebných výrobkov.
  17. Zhotoviteľ je povinný zabezpečiť zaškolenie obsluhy u všetkých zhotoviteľom dodávaných zariadení, ak si to povaha diela vyžaduje (zhotoviteľ vypracuje písomné potvrdenie o zaškolení obsluhy).
  18. Zhotoviteľ zabezpečí spracovanie kontrolného a skúšobného plánu pre realizáciu stavby podľa § 13 zákona č. 254/1998 Z. z. o verejných prácach v znení neskorších predpisov s potvrdením o vykonaných skúškach a kontrolách, ako aj jej pravidelné vyhodnocovanie a plnenie zhotoviteľom,
  19. Zhotoviteľ je povinný zabezpečiť upratanie a ekologickú likvidáciu všetkých odpadov zo svojej činnosti a činnosti svojich subdodávateľov podľa príslušných záväzných predpisov a nariadení. Zhotoviteľ zabezpečí uloženie stavebnej sute na organizovanú skládku odpadu a vybúrané materiály vhodné na recykláciu (druhotné suroviny) odovzdá do príslušných zberných surovín. Doklady o uložení odpadu predloží objednávateľovi pri preberacom konaní a na požiadanie aj v priebehu realizácie diela. Nakladanie s odpadom na stavbe sa bude riadiť platnou právnou úpravou v oblasti odpadového hospodárstva.
  20. Zhotoviteľ je oprávnený plniť predmet zmluvy prostredníctvom subdodávateľov za nasledovných podmienok:
      1. Zhotoviteľ je povinný zabezpečiť a financovať všetky subdodávateľské práce a dodávky a nesie za ne záruku v plnom rozsahu. Zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke.
      2. Zoznam známych subdodávateľov je uvedený v prílohe tejto zmluvy. V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný informovať e-mailom objednávateľa do 5 (piatich) pracovných dní odo dňa uzatvorenia zmluvy so subdodávateľom o jeho nástupe na realizáciu diela. Subdodávateľ je oprávnený nastúpiť na realizáciu diela až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom e-mailom do 3 (troch) pracovných dní odo dňa doručenia oznámenia zhotoviteľa.
      3. Každý subdodávateľ musí spĺňať podmienky podľa príslušných ustanovení zákona o verejnom obstarávaní, pričom objednávateľ osobitne overí, že každý subdodávateľ, vybraný zhotoviteľom spĺňa podmienky podľa § 32 ods. 1 zákona o verejnom obstarávaní. Ak subdodávateľ nepreukáže splnenie podmienok podľa § 32 ods. 1 zákona o verejnom obstarávaní zápisom v zozname hospodárskych subjektov podľa § 152 zákona o verejnom obstarávaní, je povinný predložiť doklady podľa § 32 ods. 2 zákona o verejnom obstarávaní. K rovnakej povinnosti zhotoviteľ písomne zaviaže aj svojich subdodávateľov voči ich prípadným subdodávateľom tak, aby v celom subdodávateľskom reťazci všetci dodávatelia spĺňali podmienky podľa § 32 ods. 1 zákona o verejnom obstarávaní.

V prípade, ak subdodávateľ nepreukáže splnenie podmienok podľa § 32 ods. 1 zákona o verejnom obstarávaní zápisom v zozname hospodárskych subjektov, nie je z dôvodu použitia údajov z informačných systémov verejnej správy podľa § 32 ods. 3 zákona o verejnom obstarávaní povinný predkladať doklady preukazujúce splnenie podmienok účasti v zmysle § 32 ods. 2 písm. a), b), c) a e) zákona o verejnom obstarávaní. V prípade podmienky účasti podľa § 32 ods. 2 písm. e) zákona o verejnom obstarávaní vyššie uvedené pravidlo platí pre hospodárske subjekty (záujemcov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. V ostatných prípadoch je subdodávateľ naďalej povinný predložiť doklad preukazujúci splnenie predmetnej podmienky účasti týkajúcej sa osobného postavenia (napríklad výpis z obchodného registra alebo živnostenského registra). Za účelom získania dokladu z informačných systémov verejnej správy podľa § 32 ods. 2 písm. a) zákona o verejnom obstarávaní (výpis z registra trestov fyzickej osoby) subdodávateľ predloží potrebné údaje za každého člena štatutárneho orgánu, člena dozorného orgánu a prokuristu. S ohľadom na to, že z technických dôvodov nie je možné získať údaje alebo výpisy právnických osôb z informačných systémov Generálnej prokuratúry, predkladá subdodávateľ - právnická osoba doklad za právnickú osobu podľa § 32 ods. 2 písm. a) zákona o verejnom obstarávaní, a to v súlade s ustanovením § 1 ods. 7 zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).

Každý takýto subdodávateľ musí spĺňať podmienky uvedené v § 32 ods. 1 ZVO a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 ZVO.

* + 1. Každý subdodávateľ, ktorý má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
    2. Ak došlo k výmazu subdodávateľa z registra partnerov verejného sektora, je zhotoviteľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 32 ods. 1 písm. e) zákona o verejnom obstarávaní a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
    3. Každý subdodávateľ musí byť schopný realizovať príslušnú časť predmetu zákazky v rovnakej kvalite ako zhotoviteľ.
    4. Objednávateľ má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené v bodoch 8.19.2 – 8.19.6.
  1. V prípade, ak bude nariadený výkon štátneho stavebného dohľadu nad uskutočňovaním stavby, je zhotoviteľ povinný umožniť orgánom štátneho stavebného dohľadu jeho riadny výkon v súlade s príslušnými právnymi predpismi, a zároveň je povinný byť pri jeho výkone primerane súčinný. Zhotoviteľ je tiež povinný strpieť výkon kontroly/auditu súvisiaceho s dodávaným tovarom, prácami a službami v prípade, ak bude predmet alebo časť predmetu zmluvy financovaný z prostriedkov Európskej únie,Envirofondu, a to kedykoľvek počas doby trvania príslušnej zmluvy o nenávratnom finančnom príspevku. Zhotoviteľ sa zaväzuje poskytnúť oprávneným osobám všetku potrebnú súčinnosť. Oprávnenými osobami v zmysle tohto bodu sú najmä:
* Poskytovateľ finančných prostriedkov z fondov EÚ, Envirofondu a ním poverené osoby,
* Útvar následnej finančnej kontroly a ním poverené osoby,
* Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Splnomocnení zástupcovia Európskej Komisie a Európskeho dvora audítorov,
* Osoby prizvané orgánmi uvedenými pod predchádzajúcimi odrážkami v súlade s príslušnými právnymi predpismi SR a EÚ,
  1. V prípade, ak zhotoviteľ preukázal finančné, ekonomické postavenie a technickú odbornú spôsobilosť vo verejnom obstarávaní, ktorého výsledkom bolo uzatvorenie tejto zmluvy, zdrojmi inej osoby a počas trvania tejto zmluvy dôjde k plneniu, ktorého sa toto preukázanie týka, zhotoviteľ je oprávnený toto plnenie poskytnúť len sám, alebo prostredníctvom tej osoby, písomnou zmluvou s ktorou toto postavenie preukázal; možnosť zmeny subdodávateľa tým nie je dotknutá.
  2. Zhotoviteľ je povinný zabezpečiť nakladanie s odpadom, ktorý vznikne pri plnení predmetu zmluvy a ktorého pôvodcom je objednávateľ, v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch") a ostatnými všeobecne záväznými predpismi SR.
  3. Zhotoviteľ je povinný dodržiavať, za účelom predchádzania vzniku odpadov, obmedzovania vzniku odpadov, obmedzovania množstva odpadov ako aj zhodnocovania odpadov, hierarchiu odpadového hospodárstva so záväzným poradím priorít:
     1. predchádzanie vzniku odpadu,
     2. príprava na opätovné použitie,
     3. recyklácia,
     4. iné zhodnocovanie, napríklad energetické zhodnocovanie,
     5. zneškodňovanie.
  4. Zhotoviteľ je povinný nakladať s odpadom, ktorý vznikne pri plnení predmetu zmluvy a ktorého pôvodcom je zhotoviteľ, v súlade so zákonom o odpadoch; najmä, avšak nielen, ide o odpady, ktoré vznikli zo zariadení, materiálov alebo obalov dopravených do miesta plnenia zhotoviteľom, odpad komunálneho charakteru, ktorý vyprodukujú zamestnanci, resp. pracovníci zhotoviteľa a/alebo iné osoby, ktoré plnia alebo sa podieľajú na plnení predmetu zmluvy.
  5. Zhotoviteľ je povinný odovzdať odpady vzniknuté pri plnení predmetu zmluvy, ktorých pôvodcom je objednávateľ, len osobe oprávnenej nakladať s odpadmi podľa zákona o odpadoch.
  6. Zhotoviteľ je povinný vzniknuté odpady, ktorých pôvodcom je objednávateľ:
     1. triediť podľa druhov,
     2. zabezpečiť správnosť zaradenia odpadu podľa Katalógu odpadov (vyhláška Ministerstva životného prostredia Slovenskej republiky č. 365/2015 Z. z., ktorou sa ustanovuje Katalóg odpadov, v znení neskorších predpisov),
     3. zabezpečiť ich pred znehodnotením, odcudzením alebo iným nežiaducim únikom.
  7. Zhotoviteľ je povinný viesť a uchovávať evidenciu o druhoch a množstve odpadov, ktorých pôvodcom je objednávateľ a o nakladaní s nimi v súlade s vyhláškou Ministerstva životného prostredia Slovenskej republiky č. 366/2015 Z. z. o evidenčnej povinnosti a ohlasovacej povinnosti v znení neskorších predpisov; evidenciu vedie zhotoviteľ v mene objednávateľa.
  8. Zhotoviteľ je povinný odovzdať objednávateľovi evidenciu odpadov podľa predchádzajúceho bodu zmluvy, ktoré vznikli v kalendárnom roku realizácie prác, vždy najneskôr k poslednému dňu príslušného kalendárneho roku; ak je dielo realizované v jednom kalendárnom roku, je zhotoviteľ povinný odovzdať evidenciu odpadov v deň podpísania preberacieho protokolu diela oprávneným zástupcom objednávateľa. Zhotoviteľ je povinný odovzdať bezodkladne objednávateľovi evidenciu odpadov aj vždy, ak o to objednávateľ zhotoviteľa požiada. Zhotoviteľ je ďalej povinný objednávateľovi odovzdať:
     1. protokoly o odbere odpadu, ktoré budú na strane odovzdávajúceho podpísané, s uvedením mena, priezviska a dátumu, poverenou osobou zhotoviteľa a zároveň poverenou osobou objednávateľa a na strane preberajúceho poverenou osobou osoby oprávnenej nakladať s odpadmi,
     2. vážne lístky potvrdené oprávnenou osobou.
  9. V prípade výkonu kontroly nakladania s odpadom orgánom štátnej správy odpadového hospodárstva poskytne zhotoviteľ objednávateľovi súčinnosť a kontrolným orgánom požadovanú dokumentáciu.
  10. Zhotoviteľ je povinný vykonať opatrenia na nápravu uložené orgánom štátneho dozoru v odpadovom hospodárstve.
  11. V prípade, ak v dôsledku porušenia povinností zhotoviteľa pri nakladaní s odpadmi bude zo strany orgánov štátnej správy odpadového hospodárstva objednávateľovi uložená sankcia, je zhotoviteľ povinný túto objednávateľovi nahradiť najneskôr do 7 (siedmich) pracovných dní odo dňa doručenia písomnej výzvy objednávateľa na úhradu uloženej sankcie. Objednávateľ je tiež oprávnený jednostranným právnym úkonom pohľadávku podľa tohto bodu zmluvy vzniknutú voči zhotoviteľovi započítať.
  12. V prípade ak zhotoviteľ preukázal technickú spôsobilosť alebo odbornú spôsobilosť vo verejnom obstarávaní, ktorého výsledkom bolo uzatvorenie tejto zmluvy, technickými a odbornými kapacitami inej osoby a počas trvania tejto zmluvy dôjde k plneniu, ktorého sa toto preukázanie týka, zhotoviteľ je oprávnený toto plnenie poskytnúť len sám, alebo prostredníctvom tej osoby, písomnou zmluvou s ktorou toto postavenie preukázal; možnosť zmeny subdodávateľa tým nie je dotknutá.
  13. Zhotoviteľ je povinný spracovať prehľadný manuál/kalendár pre prevádzku, údržbu a opravy diela a jeho častí. Dokumentácia bude odovzdaná v prehľadnej forme vrátane jej zoznamu,
  14. Zhotoviteľ je zodpovedný za spracovanie prevádzkových alebo manipulačných poriadkov oprávnenou osobou a ich schválenie v prípade, že si to prevádzka diela alebo jeho časti a/alebo súvisiace platné technické a právne predpisy vyžadujú. Plán technických prehliadok musí byť zostavený tak, aby na všetky časti diela bola vykonaná prehliadka 3 mesiace pred ukončením záruky
  15. Zhotoviteľ poskytne súčinnosť pri kolaudácii diela.
  16. Zhotoviteľ sa zaväzuje uchovávať akúkoľvek dokumentáciu súvisiacu s predmetom plnenia na základe tejto zmluvy podľa podmienok riadiaceho orgánu podieľajúceho sa na financovaní predmetu tejto zmluvy, minimálne však po dobu 10 rokov od odovzdania a prevzatia diela.
  17. Za účelom zabezpečenia splnenia povinnosti zhotoviteľa vykonať dielo riadne a včas zhotoviteľ zloží kauciu verejnému obstarávateľovi do 30 dní od dátumu zahájenia Stavby na účet objednávateľa uvedeného v záhlaví tejto zmluvy kauciu vo výške 3% z ceny diela (ďalej len „**kaucia**“) alebo predložil objednávateľovi bankovú záruku vo výške kaucie.
  18. Zmluvné strany sa dohodli, že kaucia alebo jej časť prepadne v prospech objednávateľa v nasledujúcich prípadoch:
      1. uplatnenie zmluvných pokút – kaucia alebo jej časť prepadá v prospech objednávateľa dňom nasledujúcim po dni uplynutia lehoty splatnosti penalizačnej faktúry podľa bodu 11.7. tejto zmluvy, a to vo výške fakturovanej pokuty/pokút.
  19. Zhotoviteľ sa zaväzuje zabezpečiť platnosť bankovej záruky najmenej po dobu 35 mesiacov odo dňa účinnosti zmluvy. Zároveň sa zhotoviteľ zaväzuje predložiť objednávateľovi doklady potvrdzujúce predĺženie platnosti bankovej záruky o ďalšie najmenej 3 mesiace v prípade, ak kolaudačné rozhodnutie nebude vydané alebo nenadobudne právoplatnosť najneskôr 2 mesiace pred uplynutím doby, na ktorú bola banková záruka vystavená.
  20. V prípade, ak dielo bude odovzdané objednávateľovi riadne a včas, objednávateľ vráti zhotoviteľom zloženú kauciu alebo uvoľní bankovú záruku najneskôr do 10 pracovných dní odo dňa nadobudnutia právoplatnosti kolaudačného rozhodnutia. Ak zhotoviteľ zložil kauciu na účet objednávateľa, objednávateľ vráti kauciu na účet zhotoviteľa uvedeného v záhlaví tejto zmluvy.
  21. Zhotoviteľ je povinný pri realizácii stavebných prác zabezpečiť splnenie sociálneho hľadiska pri dodávke stavebných prác, a teda je povinný zabezpečiť zamestnanie minimálne 6 osôb, ktoré spĺňajú kumulatívne predpoklady uvedené v písm. a) a b) nižšie

a) patria k marginalizovanej rómskej komunite, a zároveň

b) sú nezamestnané, pričom uprednostnené budú dlhodobo nezamestnané osoby.

Zmluvná povinnosť zhotoviteľa týkajúca sa zabezpečenia zamestnania osôb spĺňajúcich kumulatívne predpoklady uvedené v písm. a) a b) vyššie, sa bude považovaná za splnenú, ak dôjde k zamestnaniu týchto osôb počas doby realizácie stavebných prác v trvaní minimálne 6 mesiacov počas doby realizácie diela.

Porušenie tejto zmluvnej povinnosti zakladá právo na zmluvnú pokutu vo výške 50 EUR za každý deň, kedy nebola takáto osoba počas plnenia predmetu zákazky zamestnaná.

* 1. Zhotoviteľ preukáže splnenie povinnosti podľa bodu 8.42 písm. a) a b) tejto zmluvy predložením dokladov (napr. pracovná zmluva alebo iný doklad zakladajúci pracovnoprávny vzťah), čestného vyhlásenia podľa bodu 8.42 písm. a), potvrdenie z príslušného úradu práce o splnení predpokladov podľa bodu 8.42 písm. b) a súhlasu  uchádzačov o zamestnanie so spracovaním osobných údajov.

**Článok IX.**

**ODOVZDANIE DIELA**

* 1. Zhotoviteľ je povinný písomne oznámiť objednávateľovi najneskôr 15 (pätnásť) dní vopred, kedy bude dielo pripravené na odovzdanie. Objednávateľ je potom povinný najneskôr do troch dní od termínu pripravenosti na odovzdanie stanoveného zhotoviteľom začať preberacie konanie a riadne v ňom pokračovať.
  2. Ak zhotoviteľ oznámi objednávateľovi, že dielo je pripravené na odovzdanie a pri preberacom konaní sa zistí, že dielo nie je podľa podmienok zmluvy ukončené alebo pripravené na odovzdanie, je zhotoviteľ povinný uhradiť objednávateľovi všetky náklady tým vzniknuté.
  3. Zhotoviteľ je povinný pripraviť a doložiť pri preberacom konaní (ak sú relevantné):
     1. zápisy a osvedčenia o vykonaných skúškach použitých materiálov a výrobkov (certifikáty),
     2. zápisy o preverení rozvodov, prác a konštrukcií zakrytých v priebehu prác,
     3. zápisy o vyskúšaní zmontovaného zariadenia, o vykonaných revíznych a prevádzkových skúškach,
     4. plán užívania verejnej práce,
     5. stavebný denník (prípadne denníky),
     6. potvrdený realizačný projekt so zakreslením zmien a odchýlok od dokumentácie overenej v stavebnom konaní 3x v tlačenej forme a 3x v elektronickej forme (zhotoviteľ doloží najneskôr do 30 dní po podpisu preberacieho protokolu),
     7. vyhlásenia o zhode stavebných výrobkov (zákon č. 90/1998 Z. z. o stavebných výrobkoch v znení neskorších predpisov a zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov,
     8. ďalšiu dokumentáciu vyplývajúcu z obsahu tejto zmluvy,
     9. podrobný číslovaný zoznam odovzdávaných dokladov.

Bez týchto dokladov sa dielo nebude považovať za dokončené a schopné odovzdania.

* 1. O priebehu preberacieho konania vyhotoví zhotoviteľ zápis o odovzdaní a prevzatí, v ktorom sa okrem iného uvedie aj súpis nedostatkov a drobných chýb, ak ich dielo obsahuje, s termínom ich odstránenia. Termín odstránenia určí objednávateľ v primeranej lehote podľa povahy nedostatkov a drobných chýb. Ak objednávateľ odmietne dielo prevziať, je povinný uviesť do zápisu svoje dôvody. Objednávateľ je oprávnený odmietnuť dielo prevziať najmä v prípade, ak nie je vyhotovené v dohodnutej kvalite podľa zmluvy, ak nie je vyhotovené celé dielo podľa zmluvy alebo ak dielo má vady, ktoré bránia jeho užívaniu.
  2. Dielo je považované za ukončené po ukončení všetkých prác uvedených v čl. II. tejto zmluvy, ak sú ukončené riadne a bez vád a nedorobkov zhotoviteľ odovzdal objednávateľovi doklady uvedené v bode 9.3 tohto článku. Ak sú v tejto zmluve použité termíny ukončenie diela alebo deň odovzdania, rozumie sa tým deň, v ktorom dôjde k podpisu odovzdávacieho protokolu bez výhrad.
  3. Objednávateľ má právo prevziať aj dielo, ktoré vykazuje drobné nedostatky a vady, ktoré nebránia užívaniu diela. V tom prípade je zhotoviteľ povinný odstrániť tieto nedostatky a vady v termíne uvedenom v zápise o odovzdaní a prevzatí. Ak zhotoviteľ neodstráni tieto nedostatky a vady v dohodnutom termíne, je objednávateľ oprávnený požadovať od zhotoviteľa zmluvnú pokutu 500,‑ EUR za každý deň omeškania s ich odstránením. Objednávateľ nie je povinný prevziať dielo vykazujúce nedostatky alebo drobné vady. Odstránenie vád a nedostatkov sa uvedie v zápise o odovzdaní a prevzatí diela.
  4. Súčasťou preberacieho konania Stavby alebo časti Stavby budú preberacie skúšky, ktorých účelom bude zisťovanie, či odovzdávaná časť Stavby alebo Stavba spĺňa podmienky stanovené v tejto ZoD, v jej prílohách a stanovené všeobecne záväznými predpismi alebo rozhodnutiami príslušných orgánov.
  5. O odovzdaní a prevzatí odovzdávanej časti Stavby alebo Stavby sa spíše Protokol o prevzatí časti Stavby alebo Protokol o prevzatí Stavby, ktorý musí obsahovať minimálne tieto náležitosti:

a) označenie odovzdávanej časti Stavby alebo Stavby v zmysle stavebných objektov (SO) alebo prevádzkových súborov (PS) uvedených v stavebnom povolení a v dokumentácii pre stavebné povolenie;

b) zoznam osôb zúčastnených na prevzatí odovzdávanej časti Stavby alebo Stavby, pričom povinne sa predpisuje uviesť minimálne Stavbyvedúceho Zhotoviteľa, Stavebného dozora a oprávneného zástupcu Objednávateľa,

c) záznam priebehu preberacích skúšok časti Stavby alebo Stavby vrátane vyhodnotenia týchto skúšok;

d) súpis odovzdaných podkladov a dokumentov týkajúcich sa odovzdávanej časti Stavby alebo Stavby;

e) súpis prípadných vád a nedorobkov a lehoty na ich odstránenie;

f) miesto a čas preberacieho konania;

g) podpisy zúčastnených osôb.

* 1. Pokiaľ sa Stavba bude odovzdávať po častiach, súčasťou posledného preberacieho konania budú čiastkové preberacie skúšky odovzdávanej časti Stavby a komplexné prevádzkové skúšky Stavby ako celku.
  2. Preberací protokol každej časti Stavby bude okrem náležitostí uvedených v ustanovení odseku 9.9. tohto článku obsahovať aj vyhlásenie, že dňom odovzdania a prevzatia časti Stavby začína plynúť záručná doba tejto časti Stavby v zmysle článku X. tejto ZoD. V preberacom protokole sa uvedie dátum začatia a ukončenia záručnej doby v zmysle tohto ustanovenia.
  3. Pred záverečným preberacím konaním, prostredníctvom ktorého Objednávateľ prevezme Stavbu ako celok, Zhotoviteľ na svoje náklady za účasti Objednávateľa uskutoční individuálne a komplexné skúšky Stavby na všetky parametre uvedené v súťažných podkladoch a v tejto ZoD okrem odtokových parametrov ČOV. Pokiaľ Stavebný dozor neurčí inak, komplexné skúšky budú vykonané s úžitkovou (nie odpadovou) vodou v trvaní 72 hodín nepretržitej prevádzky. Zhotoviteľ musí predviesť k plnej spokojnosti Stavebného dozoru, že celý komplex stavieb, strojov a zariadení ČOV, riadiacich systémov a subsystémov a technológie procesu, sú schopné spoľahlivo fungovať a splniť požadované kritériá výkonu. V prípade, že Stavba nesplní všetky parametre uvedené v súťažných podkladoch a v ZoD, Objednávateľ Stavbu neprevezme. Zhotoviteľ je povinný na vlastné náklady odstrániť všetky vady, nedorobky a nedostatky zistené alebo vyplývajúce zo záverečných prevádzkových skúšok.
  4. Zhotoviteľ pred začatím komplexných skúšok vypracuje a predloží na schválenie Stavebnému dozoru Program komplexných skúšok obsahujúci rozsah, vecnú náplň a časový harmonogram prípravy vrátane požiadaviek na súčinnosť Objednávateľa a prevádzkovateľa (obsluhu) pri ručnej aj automatickej prevádzke. Podrobnosti Programu komplexných skúšok budú vypracované v zmysle STN 75 6910 a budú predložené Stavebnému dozoru k schváleniu 28 dní pred plánovaním začatím skúšok. Táto dokumentácia musí taktiež obsahovať Prípravu na komplexné skúšky (testy čiastkových zariadení), výsledky merania dosahovaných hodnôt, protokoly o vykonaných individuálnych skúškach a závery skúšok zariadenia s podpismi Zhotoviteľa a Stavebného dozoru. V protokole bude uvedené, ako skupiny strojov a zariadení vo vzájomných väzbách spĺňajú požadované parametre pri minimálnom, štandardnom a maximálnom návrhovom prietoku a zaťažení a budú uvedené jednotlivé dosahované parametre. Skúšky môže Zhotoviteľ vykonať až po obdržaní písomného súhlasu Stavebného dozora.
  5. Podrobnosti Programu komplexných skúšok budú vypracované v zmysle STN EN 1610 (75 6910) a budú predložené Stavebnému dozoru k schváleniu 28 dní pred plánovaním začatím skúšok. Pred uvedením ktorejkoľvek časti Stavby do tzv. predčasného užívania stavby v zmysle § 83 Stavebného zákona, Zhotoviteľ predloží Stavebnému dozoru nasledovné dokumenty:

1. revízne správy;
2. doklad o zaškolení obsluhy;
3. doklady o dodržaní podmienok BOZP odsúhlasené príslušným technikom BOZP;
4. príručky pre prevádzku a údržbu;
5. doklad o úspešnom vykonaní predpísaných preberacích skúšok;
6. doklad o úspešnom vykonaní individuálnych a komplexných skúšok technologickej časti Stavby,
7. návrh prevádzkového a manipulačného poriadku pre skúšobnú prevádzku Stavby.

Tieto vyššie uvedené dokumenty sa odovzdávajú aj pri odovzdávaní celej stavby Objednávateľovi.

* 1. Po prebratí celej Stavby Objednávateľ požiada príslušný úrad životného prostredia o vydanie povolenia k začatiu skúšobnej prevádzky Stavby (tzv. dočasné užívanie stavby v zmysle § 76 Stavebného zákona). Skúšobnú prevádzku vrátane jej vyhodnotenia bude zaisťovať prevádzkovateľ Objednávateľa. Skúšobná prevádzka bude zahájená so súhlasom stavebného úradu a dotknutých orgánov štátnej správy a bude vykonaná v súlade s prevádzkovým poriadkom kanalizácie a ČOV spracovaným Zhotoviteľom, ako aj v súlade s vodohospodárskym rozhodnutím pre nakladanie s vodami.
  2. Pri odovzdávaní celej Stavby (pred začatím Skúšobnej prevádzky) Zhotoviteľ predloží Stavebnému dozoru dokumenty podľa bodu č. 10 tohto článku plus nasledovné dokumenty:

1. geodetické zameranie predmetnej časti Stavby;
2. DSVS v troch vyhotoveniach (1xObŽP, 1xRÚVZ, 1xObjednávateľ), ďalšie dve vyhotovenia odovzdá po ukončení Skúšobnej prevádzky pred vydaním Protokolu o vyhotovení Diela so zapracovaním zmien (ak boli).
   1. Po úspešnom ukončení Skúšobnej prevádzky Zhotoviteľ vypracuje definitívny **Prevádzkový a manipulačný poriadok pre trvalú prevádzku Stavby**, ktorý schváli Objednávateľ.
   2. Za úspešnú skúšobnú prevádzku Stavby sa považuje dosiahnutie garantovanej účinnosti čistenia, potvrdenej výsledkami akreditovaného laboratória a odberom zlievaných vzoriek v počte, ako stanoví príslušný vodohospodársky orgán, po dobu 12 mesiacov, pričom tieto vzorky už musia spĺňať kvalitu stanovenú príslušným vodohospodárskym orgánom (OŠVS – Orgán Štátnej Vodnej Správy) pre skúšobnú prevádzku v súlade s touto ZoD. Za dosiahnutie predpísanej účinnosti čistenia zodpovedá Zhotoviteľ.
   3. Všetky náklady vzniknuté v priebehu Skúšobnej prevádzky, ktoré sú spojené s prevádzkou Stavby resp. jej časti ako sú energie, médiá, pracovná sila Objednávateľa, odvoz a likvidácia vzniknutých odpadov, atď. znáša Objednávateľ. Náklady na riadenie skúšobnej prevádzky Stavby kvalifikovanými pracovníkmi (technológ čistenia odpadových vôd) znáša Objednávateľ.
   4. Zhotoviteľ počas skúšobnej prevádzky je povinný zvolávať pravidelné porady (1x za 2 mesiace) za účelom priebežného vyhodnocovania skúšobnej prevádzky ČOV ako aj oznamovania priebehu odstraňovania prípadných vád a nedorobkov.
   5. Počas skúšobnej prevádzky (v trvaní 12 mesiacov) bude Objednávateľ 4x mesačne vykonávať akreditované odbery a akreditované analýzy vzoriek odpadových vôd na prítoku a odtoku z čistiarne odpadových vôd. Výsledky meraní a analýz budú odosielané Zhotoviteľovi. Keď niektorý výsledok akreditovanej analýzy vzoriek preukáže, že nie sú dosahované požadované hodnoty ukazovateľov znečistenia odpadovej vody na odtoku, Objednávateľ okamžite upovedomí Zhotoviteľa a umožní mu prijať bezodkladné nápravné opatrenia vedúce k odstráneniu vád. Zhotoviteľ má nárok na výkon paralelného akreditovaného odberu vzoriek s Objednávateľom. Ak výsledky akreditovaných analýz zabezpečených Zhotoviteľom budú v rozpore s výsledkami Objednávateľa, ako rozhodujúce výsledky budú zohľadnené odbery a výsledky analýz Národného referenčného laboratória. Náklady na vykonanie odberu a analýz Národného referenčného laboratória bude znášať Zhotoviteľ v prípade, ak kvalita vyčistenej vody nebude zodpovedať parametrom podľa tejto zmluvy. V opačnom prípade znáša náklady Objednávateľ.
   6. Po ukončení skúšobnej prevádzky Zhotoviteľ vykoná v súčinnosti s prevádzkou Objednávateľa vyhodnotenie skúšobnej prevádzky. Technologický proces a výkon jednotlivých zariadení bude vyhodnotený, a ak to bude nevyhnutné, budú vykonané adekvátne nápravné opatrenia na náklady Zhotoviteľa - v stavebnej aj v technologickej časti. Zhotoviteľ zapracuje všetky zmeny a takto opravený elaborát vydá ako **Prevádzkový a manipulačný poriadok pre trvalú prevádzku Stavby**.
   7. Na základe tohto vyhodnotenia Objednávateľ požiada príslušný úrad životného prostredia o vydanie užívacieho povolenia Stavby v zmysle § 84 Stavebného zákona.
   8. Objednávateľ oznámi miesto a termín kolaudácie príslušnému Inšpektorátu práce.

**Článok X.**

**ZÁRUKA**

* 1. Zhotoviteľ poskytuje na dielo uvedené v čl. II. tejto zmluvy záruku v dĺžke ***60 (šesťdesiat)* mesiacov na stavebné práce a 24 na technologickú časť diela.** Zhotoviteľ zodpovedá za to, že dielo je zhotovené na základe výkazu výmer a projektovej dokumentácie a podľa podmienok dohodnutých v tejto zmluve a všeobecne záväzných právnych predpisov a že počas plynutia záručnej doby bude mať vlastnosti dohodnuté v tejto zmluve. Zhotoviteľ ručí za to, že dielo má v čase prevzatia zmluvne dohodnuté vlastnosti, že zodpovedá technickým normám a predpisom platným a účinným na území SR, že nemá vady, ktoré by rušili alebo znižovali hodnotu alebo schopnosť jeho používania k zvyčajným alebo v zmluve predpokladaným účelom. Zhotoviteľ zodpovedá za nedostatky, ktoré má dielo v čase jeho odovzdávania objednávateľovi a počas záručnej doby. Ak odovzdané dielo bude mať vady, má objednávateľ právo na dodatočné bezplatné odstránenie vady.
  2. Objednávateľ je povinný vady písomne reklamovať u zhotoviteľa bez zbytočného odkladu po ich zistení. V reklamácii musia byť vady popísané a uvedené, ako sa prejavujú. Ďalej v reklamácii môže objednávateľ uviesť svoje požiadavky, akým spôsobom požaduje vadu odstrániť alebo či požaduje finančnú náhradu.
  3. Zhotoviteľ je povinný najneskôr do 5 (piatich) pracovných dní po doručení reklamácie písomne oznámiť, či reklamáciu uznáva, akú lehotu navrhuje pre odstránenie vád alebo z akých dôvodov reklamáciu neuznáva. Ak tak neurobí, predpokladá sa, že reklamáciu objednávateľa uznáva.
  4. Reklamáciu je možné uplatniť najneskôr do posledného dňa záručnej lehoty, pričom i reklamácia odoslaná objednávateľom v posledný deň záručnej lehoty sa považuje za včas uplatnenú.
  5. Zhotoviteľ je povinný pristúpiť bezodkladne k odstraňovaniu reklamovanej vady, najneskôr však do 10 pracovných dní po doručení reklamácie. Ak tak neurobí, je objednávateľ oprávnený požadovať od zhotoviteľa zmluvnú pokutu 500,‑ EUR za každý deň, o ktorý k odstráneniu vád pristúpi neskôr. Objednávateľ má okrem dohodnutej zmluvnej pokuty nárok na prípadnú náhradu škody.
  6. Ak nepristúpi zhotoviteľ k odstraňovaniu reklamovanej vady ani do 10 (desiatich) kalendárnych dní po doručení reklamácie objednávateľa, je objednávateľ oprávnený poveriť odstránením vady iného dodávateľa. Takto vzniknuté primerané náklady uhradí objednávateľovi zhotoviteľ.
  7. V prípade havárie na zhotovovanom diele alebo v priestoroch staveniska do odovzdania diela objednávateľovi je zhotoviteľ povinný pristúpiť k jej odstraňovaniu neodkladne a pracovať na nej až do úplného odstránenia.

**Článok XI.**

**ĎALŠIE PRÁVA A POVINNOSTI ZMLUVNÝCH STRÁN**

* 1. Zhotoviteľ je povinný vykonávať predmet tejto zmluvy prostredníctvom kvalifikovaných osôb, ktorými zhotoviteľ preukazoval splnenie podmienok účasti v súťaži na tento predmet zákazky. V prípade, že nastane situácia, že bude potrebné nahradiť nejakú kvalifikovanú osobu, nová kvalifikovaná osoba musí spĺňať rovnaké požiadavky ako boli požadované na preukázanie splnenia technickej alebo odbornej spôsobilosti podľa § 34 ods. 1 písm. g) zákona o verejnom obstarávaní uvedené v oznámení/výzve. Každú výmenu kvalifikovanej osoby musí schváliť objednávateľ. V prípade, že k výmene kvalifikovanej osoby dôjde bez súhlasu objednávateľa, bude sa to považovať za podstatné porušenie zmluvnej povinnosti a objednávateľ bude oprávnený odstúpiť od tejto zmluvy. V prípade porušenia tejto povinnosti zhotoviteľom je objednávateľ oprávnený požadovať od zhotoviteľa zmluvnú pokutu 500,‑ EUR za každé jednotlivé porušenie.
  2. Objednávateľ je oprávnený previesť svoje práva a povinnosti z tejto zmluvy vyplývajúce na tretiu osobu. Ak objednávateľ prevedie svoje práva a povinnosti z tejto zmluvy vyplývajúce na inú osobu, je povinný toto neodkladne oznámiť písomne zhotoviteľovi. Zhotoviteľ nemôže bez predchádzajúceho písomného súhlasu objednávateľa postúpiť svoje práva a povinnosti z tejto zmluvy vyplývajúce na inú osobu. V prípade porušenia tejto povinnosti bude toto považované za podstatné porušenie zmluvy, v dôsledku ktorého bude objednávateľ oprávnený odstúpiť od zmluvy.
  3. Zhotoviteľ je povinný oznámiť objednávateľovi všetky okolnosti, ktoré zistil pri plnení svojich záväzkov podľa tejto zmluvy a ktoré môžu mať vplyv na zmenu pokynov objednávateľa týkajúcich sa dosiahnutia účelu sledovaného touto zmluvou.
  4. Zhotoviteľ je povinný chrániť majetok objednávateľa s ktorým príde pri plnení tejto zmluvy do styku, jeho práva a právom chránené záujmy a dôsledne na to využívať všetky zákonné prostriedky a uplatňovať všetky dostupné možnosti.
  5. Objednávateľ je povinný pri plnení tejto zmluvy poskytnúť zhotoviteľovi potrebnú súčinnosť, ktorá je nevyhnutná na dosiahnutie účelu tejto zmluvy. Objednávateľ sa tiež zaväzuje, že bude so zhotoviteľom bez zbytočného odkladu rokovať o všetkých otázkach, ktoré by mohli negatívne ovplyvniť vykonanie diela, a že mu bude oznamovať všetky okolnosti, ktoré by mohli ohroziť lehoty stanovené na vykonanie diela.
  6. Zhotoviteľ je povinný zachovať mlčanlivosť o všetkých skutočnostiach, o ktorých sa dozvie v súvislosti s vykonaním diela, najmä nevyužiť ani nesprístupniť tretím osobám žiadne skutočnosti, informácie, poznatky, podklady alebo iné záležitosti, o ktorých bol počas platnosti tejto zmluvy informovaný, alebo o ktorých sa dozvedel počas plnenia tejto zmluvy. Tieto informácie je zhotoviteľ oprávnený poskytovať iba svojim zamestnancom a zmluvným partnerom v rozsahu potrebnom na vykonanie diela podľa tejto zmluvy, pričom v plnej miere zodpovedá za dodržiavanie záväzku mlčanlivosti týmito osobami. Týmto ustanovením bude zhotoviteľ viazaný aj po skončení platnosti tejto zmluvy.
  7. Rozhodnutie požadovať zaplatenie zmluvnej pokuty podľa tejto zmluvy oznámi objednávateľ doručením penalizačnej faktúry zhotoviteľovi. Zmluvné pokuty podľa tejto zmluvy je možné kumulovať, ak v tejto zmluve nie je uvedené inak. Objednávateľ môže uplatniť zmluvnú pokutu doručením penalizačnej faktúry zhotoviteľovi kedykoľvek potom, čo mu na ňu vznikne právo. Splatnosť penalizačnej faktúry je 14 (štrnásť) kalendárnych dní odo dňa jej doručenia zhotoviteľovi.
  8. Uplatnením zmluvnej pokuty nie je dotknutý nárok na náhradu škody spôsobenej objednávateľovi porušením zmluvných povinností podľa tejto zmluvy. Odstúpenie od tejto zmluvy sa nedotýka práva objednávateľa na zaplatenie zmluvnej pokuty.
  9. Zhotoviteľ sa zaväzuje poskytnúť objednávateľovi, zodpovednému projektantovi (bod 2.1) alebo nimi povereným osobám súčinnosť potrebnú na vypracovanie záverečného technického a ekonomického hodnotenia dokončeného diela.

**Článok XII.**

**ZODPOVEDNOSŤ ZA ŠKODU**

* 1. Zmluvné strany sa dohodli, že ich zodpovednosť za škodu vzniknutú porušením povinností vyplývajúcich z tejto zmluvy sa bude riadiť ustanoveniami § 373 a nasl. Obchodného zákonníka a ustanoveniami ostatných príslušných právnych predpisov platných a účinných na území Slovenskej republiky.
  2. Objednávateľ nemá nárok na náhradu škody, ak nesplnenie povinnosti zhotoviteľa bolo spôsobené konaním objednávateľa alebo nedostatkom súčinnosti zo strany objednávateľa. Takéto konanie objednávateľa musí zhotoviteľ preukázať.
  3. Zhotoviteľ, ktorý vykonáva činnosti na základe tejto zmluvy zodpovedá objednávateľovi za škodu, ktorú mu spôsobil v súvislosti s vykonaním diela.
  4. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto nesplnenie bude vychádzať z okolností celkom vylučujúcich zodpovednosť. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené.
  5. Ustanovenie bodu 12.4 tohto článku zmluvy sa uplatní za predpokladu, že druhá zmluvná strana bola oboznámená písomne o týchto okolnostiach a predpokladanej dobe ich trvania postihnutou zmluvnou stranou ihneď ako sa o ich výskyte dozvedela.
  6. Ak Zhotoviteľ bude v omeškaní s plnením jednotlivých termínov a/alebo medzi-termínov a/alebo etáp diela uvedených v podrobných Harmonogramoch prác, Objednávateľ je oprávnený požadovať a Zhotoviteľ je povinný zaplatiť zmluvnú pokutu vo výške 6 000.- EUR za každý aj začatý deň omeškania, okrem prípadov vylučujúcich zodpovednosť Zhotoviteľa podľa iného bodu tejto zmluvy. Ak Zhotoviteľ bude v omeškaní s odstránením vád diela počas záručnej doby, Objednávateľ je oprávnený požadovať od Zhotoviteľa zaplatenie zmluvnej pokuty vo výške 1000.- EUR za každý aj začatý deň omeškania.
  7. Ustanoveniami tejto zmluvy o zmluvnej pokute vo všetkých prípadoch nie je dotknuté právo objednávateľa na náhradu škody. V prípade vzniku povinnosti zhotoviteľa zaplatiť objednávateľovi zmluvnú pokutu resp. inú sankciu, je zhotoviteľ povinný túto zaplatiť na základe doručenej penalizačnej faktúry.

**Článok XIII.**

**UKONČENIE ZMLUVY, ÚHRADA SÚVISIACICH NÁKLADOV**

* 1. Zhotoviteľ splní svoju povinnosť vykonať dielo jeho riadnym ukončením a odovzdaním úplného diela bez vád podľa čl. II. tejto zmluvy. Okrem toho je možné ukončiť túto zmluvu aj:
     1. písomnou dohodou zmluvných strán,
     2. odstúpením od zmluvy.
  2. Objednávateľ je oprávnený od tejto zmluvy, okrem zákonných dôvodov, odstúpiť tiež v prípadoch, že mu nebudú pridelené finančné prostriedky z fondov EÚ, Envirofondu; dokladom o nepridelení finančných prostriedkov z fondov EÚ, Envirofondu je rozhodnutie o neschválení finančných prostriedkov, ako aj v prípade, ak v priebehu realizácie diela zistil, že zhotoviteľ v procese verejného obstarávania uviedol nepravdivé údaje a zhotoviteľ ani po jeho písomnej výzve nevykonal nápravu, resp. náprava nie je možná, a/alebo ak uvedenie nepravdivých údajov spôsobilo zmenu úspešného uchádzača verejného obstarávania v jeho prospech. Zhotoviteľ je v takom prípade povinný nahradiť škodu, ktorá v tejto súvislosti objednávateľovi vznikla.
  3. V prípade zániku zmluvy dohodou zmluvných strán, táto zaniká dňom uvedeným v dohode. Dohoda o ukončení zmluvy musí byť písomná. V dohode sa upravia aj vzájomné nároky zmluvných strán, ktoré vzniknú z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
  4. Od tejto zmluvy možno písomne odstúpiť iba v prípadoch, ktoré ustanovuje táto zmluva alebo zákon. Ak sa rozhodne niektorá zo zmluvných strán od tejto zmluvy odstúpiť, je povinná svoje odstúpenie písomne oznámiť druhej strane. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia a v prípade odstúpenia z dôvodov dohodnutých touto zmluvou aj presne citované ustanovenie tejto zmluvy, inak je neplatné. Odstúpenie od zmluvy je účinné jeho doručením druhej zmluvnej strane. Odstúpenie od zmluvy nemá vplyv na povinnosť zmluvných strán zaplatiť zmluvné pokuty a nahradiť vzniknutú škodu.
  5. Ak odstúpi niektorá zo zmluvných strán od tejto zmluvy, potom povinnosti zmluvných strán sú nasledujúce:
     1. zhotoviteľ vykoná súpis všetkých vykonaných prác, ocenený podľa spôsobu, ktorým je stanovená cena diela,
     2. zhotoviteľ vykoná finančné vyčíslenie vykonaných prác, poskytnutých čiastkových platieb a spracuje záverečnú faktúru,
     3. zhotoviteľ odvezie všetok svoj nezabudovaný materiál, ak sa zmluvné strany nedohodnú inak, pričom platí, že nezabudovaný materiál objednaný špecificky pre dielo podľa tejto zmluvy, bude zhotoviteľovi zaplatený,
     4. zhotoviteľ vyzve objednávateľa k čiastkovému prevzatiu diela a objednávateľ je povinný do 14 (štrnástich) kalendárnych dní od doručenia vyzvania zahájiť čiastkové preberacie konanie,
     5. po čiastkovom prevzatí vykonaných prác podpíšu obe zmluvné strany preberací protokol pre odovzdanú časť diela,
     6. zhotoviteľ je povinný zabezpečiť odvoz všetkej stavebnej sutiny,
     7. zhotoviteľ je povinný zabezpečiť vyčistenie staveniska,
     8. zhotoviteľ je povinný zabezpečiť ochranu staveniska až do doby jeho odovzdania.
  6. Pri odstúpení od tejto zmluvy nebudú zmluvné strany povinné vrátiť plnenia poskytnuté im pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením zmluvy. Nároky zhotoviteľa na zaplatenie ceny za už vykonané plnenia nebudú odstúpením od zmluvy dotknuté. Na tieto už vykonané plnenia sa budú primerane aplikovať ustanovenie 5.2 tejto zmluvy.

**Článok XIV.**

**ZÁVEREČNÉ USTANOVENIA**

* 1. Akékoľvek písomnosti na základe tejto zmluvy, alebo v súvislosti s ňou, ak v tejto zmluve nie je upravené inak, budú doručované doporučene poštou na adresy zmluvných strán uvedené v záhlaví tejto zmluvy, ibaže odosielajúcej zmluvnej strane adresát písomnosti písomne oznámil novú adresu sídla, prípadne inú novú adresu určenú na doručovanie písomností. Písomnosti takto zaslané sa považujú za doručené najneskôr uplynutím 5 (piatich) pracovných dní odo dňa odovzdania písomnosti na poštovú prepravu, ak zásielku nie je možné doručiť, alebo ak adresát písomnosť odmietol prevziať, pokiaľ nebude preukázané doručenie skôr. V prípade objednávateľa je možné doručenie písomnosti vykonať aj jej odovzdaním na úradnej podateľni v jej úradných hodinách, pričom deň doručenia vyznačí podateľňa úradným postupom na písomnosti. V prípade písomností doručovaných elektronicky sa písomnosti považujú za doručené v deň kedy boli odoslané na e-mailovú adresu uvedenú v záhlaví tejto zmluvy.
  2. Zmluvné strany vyhlasujú, že došlo k dohode o celom rozsahu tejto zmluvy a že nebola uzavretá v tiesni a za nevýhodných podmienok pre niektorú zo zmluvných strán.
  3. Táto zmluva je vyhotovená v šiestich rovnopisoch, z ktorých štyri dostane objednávateľ a dva zhotoviteľ.
  4. Túto zmluvu je možné meniť len písomne obojstranne potvrdenou dohodou, výslovne pomenovanou ako „dodatok k zmluve“. Uvedené sa netýka zmeny zástupcov zmluvných strán pre veci technické uvedených v bode 1.1 tejto zmluvy a subdodávateľov podľa bodu 8.12 tejto zmluvy. Zmenu stavebného dozoru podľa bodu 1.1.1 tejto zmluvy oznamuje objednávateľ svojim rozhodnutím doručeným v písomnej forme druhej zmluvnej strane. Stavbyvedúceho podľa bodu 1.1.2 tejto zmluvy a subdodávateľa podľa bodu 8.12 tejto zmluvy objednávateľ odsúhlasuje svojim jednostranným rozhodnutím doručeným v písomnej forme druhej zmluvnej strane.
  5. Všetky dohody uzavreté pred podpisom tejto zmluvy a v jej obsahu nezahrnuté, strácajú dňom podpisu zmluvy platnosť, a to bez ohľadu na funkčné postavenie osôb, ktoré predzmluvné dohody uzavreli.
  6. Táto zmluva nadobúda platnosť dňom jej podpisu zmluvnými stranami.
  7. Zmluva nadobúda účinnosť dňom nasledujúcim po dni, v ktorom budú kumulatívne splnené nasledujúce podmienky:

1. zmluva bola zverejnená v centrálnom registri zmlúv a
2. objednávateľovi bolo doručené Rozhodnutie o schválení nenávratného finančného príspevku medzi objednávateľom a Riadiacim orgánom.
3. objednávateľovi bolo doručené súhlasné stanovisko Riadiaceho orgánu k ďalšiemu plneniu zmluvy.

O doručení rozhodnutia podľa písm. b) sa zaväzuje objednávateľ zhotoviteľa bezodkladne informovať.

* 1. Zhotoviteľ berie na vedomie, že zmluva sa uzatvára so združením obcí ako orgánom verejnej správy, ktorý v zmysle základných princípov zákona č. 211/2000 Z. z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov „čo nie je tajné, je verejné“ a „prevažujúci verejný záujem nad obchodnými a ekonomickými záujmami osôb“ na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie, alebo sa týkajú používania verejných financií alebo nakladania s majetkom obcí Borovce, Rakovice, Veselé, Dubovany a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh a to v plnom rozsahu /obsah, náležitosti, obchodné tajomstvo, fakturačné údaje/, na internetovej stránke objednávateľa za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.
  2. Práva a povinnosti zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými a účinnými v Slovenskej republike alebo v súlade s pravidlami EŠIF.
  3. Neoddeliteľnou súčasťou tejto zmluvy sú nasledovné prílohy:

Príloha č. 1: Ocenený výkaz výmer a projektová dokumentácia (PD v elektronickej forme)

Príloha č. 2: Časový, personálny a technický harmonogram stavebných prác

Príloha č. 3: Projekt organizácie výstavby

Príloha č. 4: Kontrolný a skúšobný plán realizácie diela

Príloha č. 5: Zoznam subdodávateľov (vzor)

Príloha č. 6: Zmluva o poistení zodpovednosti za škodu

Ak niektorá z uvedených príloh v čase uzavretia zmluvy neexistuje, stane sa prílohou tejto zmluvy momentom jej vzniku.

Za objednávateľa: Za zhotoviteľa:

V ........................, dňa............. V................., dňa..................

------------------------------------------ ----------------------------------------

Príloha č. 5: Zoznam subdodávateľov – vzor

Podpisom tejto zmluvy zhotoviteľ vyhlasuje, že na realizácii predmetu zákazky:

sa nebudú podieľať subdodávatelia a celý predmet uskutočníme vlastnými kapacitami.

sa budú podieľať nasledovní subdodávatelia :

|  |  |  |  |  |
| --- | --- | --- | --- | --- |
| **P. č.** | **Obchodné meno a sídlo subdodávateľa,**  **osoba oprávnená konať za subdodávateľa**  **(meno a priezvisko, dátum narodenia a adresa pobytu)** | **IČO** | **% podiel na zákazke** | **Predmet subdodávok** |
| 1 |  |  |  |  |
| 2 |  |  |  |  |
| 3 |  |  |  |  |

*Upozornenie: . Každý takýto subdodávateľ musí spĺňať podmienky uvedené v § 32 ods. 1 ZVO a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 ZVO (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť)* *a ak* *má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.*